sagorsarker/bangla-wikipedia huggingface dataset:
বুচনা জাল

বুচনা জাল (ইংরেজিতে Fyke net) মাছ ধরার এক ধরনের ফাঁদ। বাঁশের তৈরি মাছ ধরা ফাঁদ বুচনার মতো দেখতে তাই এটি বুচনা জাল হিসেবে পরিচিত। বাঁশের কঞ্চি দিয়ে তৈরি বুচনার বিপরীতে জেলেরা এর ব্যবহার করে থাকে। এছাড়া হাতে বোনা জাল ও বাঁশের কঞ্চিতে তৈরি চাকতির ব্যবহার রয়েছে বলে এটিকে চাক জাল ও কিছু অঞ্চলে টোনা জাল নামেও পরিচিত। 
সূতা আর বাঁশের কঞ্চি দিয়ে বিশেষ প্রক্রিয়ায় এ জাল তৈরি করা হয়। দেশিয় প্রজাতির ছোট মাছ ধরার জন্যে বাঁশের তৈরি ফাঁদ চাঁইয়ের ব্যবহার কমে যাওয়ার পর থেকে জেলেরা বুচনা জালের দিকে ঝুঁকেছেন। বাঁশের তৈরি বুচনার বিপরীতে বর্ষা মৌসুমে উপকূলীয় অঞ্চলের ধানখেতে ও ছোট নালা থেকে বুচনা জাল দিয়ে চিংড়িসহ দেশিয় প্রজাতির মাছ ধরা হয়। এ জালটি সাধারণত মৌসুমী জেলেদের কাছে জনপ্রিয়। 
উৎপাদন সমস্যায় উপকূলীয় অঞ্চলে বাঁশের সংকট বেড়েছে। তাই বাঁশ দিয়ে তৈরি মাছ ধরার বিভিন্ন ফাঁদের বিপরীতে বুচনা জাল জনপ্রিয় হয়ে উঠছে। বুচনা জাল দিয়ে মিঠা পানিতে বর্ষা মৌসুমে মাছ ধরা ও বহনকরা সহজ। তাই জেলেরা জ্যৈষ্ঠ, আষাঢ়, শ্রাবণ ও ভাদ্র এ ৪ মাস এটি দিয়ে দেশিয় মাছ ধরে থাকে। মাছ ধরার সহজ মাধ্যম হিসেবে উপকূলীয় গ্রামাঞ্চলে এটিকে সহজ মাধ্যম হিসেবে ধরা হয়। এতে মাছ আহরণকারী জেলের পরিশ্রম কম হয় তবে কৌশলী হতে হয়। 
ছোটাকৃতির বুচনা জাল আবার বোডা জাল হিসেবে পরিচিত। স্থানীয় কৃষক ও মাছ আহরণকারী জেলেরা নিজস্ব মেধা ও শ্রম দিয়ে এর উদ্ভাবন করেছে। এসব জাল নাইলন সুতা ও বাঁশের কঞ্চি দিয়ে তৈরি হয়। একদশক আগেও গ্রামাঞ্চলে বর্ষাকালে ধানক্ষেত ও নালায় মাছশিকারিরা বাঁশের তৈরি চাঁই দিয়ে মাছ ধরতো। উপকূলীয় এলাকায় বাঁশের দাম বৃদ্ধিতে চাঁইয়ের বিপরীতে এটি বাণিজ্যিকভাবে তৈরি হয়েছে। এতে বাঁশের ব্যবহার কম তাই খরচও কম। বাঁশের তৈরি চাঁইয়ের বিকল্প হিসেবে জনপ্রিয় হয়ে উঠেছে। শুধু বাঁশের পরিবর্তে সুতার জাল ব্যবহার করে এটি তৈরি করা সম্ভব। বাণিজ্যিকভাবে বাংলাদেশের মঠবাড়িয়ায় অর্ধশত কৃষক পরিবার বর্ষা মৌসুমে চাক জাল বা বোডা জাল তৈরি করে লাভবান হয়েছে। এ অঞ্চলের নরীরা অবসর সময়ে ঘরে বসে বুচনা জাল তৈরি করেন। একজন শ্রমিক প্রতিদিন গড়ে দুই থেকে তিনটি জাল তৈরি করতে পারেন। 
বর্ষা কালে উপকূলীয় ধান চাষের জমি ও চরাঞ্চলের নালায় মৎস্য শিকারীরা বাঁশের তৈরি চাইয়ের বিপরীতে এটি সাধারণ প্রবহমান পানির স্রোতধারায় বসিয়ে থাকেন। এটি প্রথমে স্রোতধারাকে অনুসরণ লম্বালম্বিভাবে পাতানো হয়। জালটি পানিতে মেলে ধরতে বাঁশের চাকতির সাহায্য নেয়া হয়। এ ফাঁদটি কতক্ষণ পানিতে রাখতে হয় তার উপকূলের জোয়ার ভাটার ওপর নির্ভর করে। গ্রামের নিম্ন আয়ের মানুষ বোডা জাল দিয়ে মাছ ধরতে অভ্যস্ত। এ পদ্ধতিতে পুরো বর্ষা মৌসুমে চিংড়িসহ দেশিয় প্রজাতির বিভিন্ন ছোটাকৃতির মাছ ধরা হয়।
মার্গনি ভরত রাম

মারগানি ভারত হলেন একজন ভারতীয় রাজনীতিবিদ, যিনি ওয়াইএসআর কংগ্রেস পার্টির রাজনীতির সাথে যুক্ত। সপ্তদশ লোকসভা নির্বাচনে তিনি রাজাহমুন্ড্রি লোকসভা কেন্দ্র থেকে লোকসভা সদস্য হিসেবে নির্বাচিত হন।
গিরিশ চন্দ্র (ভারতীয় রাজনীতিবিদ)

গিরিশ চন্দ্র হলেন একজন ভারতীয় রাজনীতিবিদ, যিনি বহুজন সমাজ পার্টির রাজনীতির সাথে যুক্ত। সপ্তদশ লোকসভা নির্বাচনে তিনি নাগিনা লোকসভা কেন্দ্র থেকে লোকসভা সদস্য হিসেবে নির্বাচিত হন।
সান্তোখ সিং চৌধুরী

সান্তোখ সিং চৌধুরী হলেন একজন ভারতীয় রাজনীতিবিদ, যিনি ভারতীয় জাতীয় কংগ্রেসের রাজনীতির সাথে যুক্ত। ২০১৪ সাল থেকে তিনি জলন্ধর লোকসভা কেন্দ্রের লোকসভা সদস্য হিসেবে দায়িত্ব পালন করছেন।
হাসনাইন মাসুদি

হাসনাইন মাসুদি হলেন একজন ভারতীয় রাজনীতিবিদ, যিনি জম্মু ও কাশ্মীর জাতীয় কনফারেন্সের রাজনীতির সাথে যুক্ত। সপ্তদশ লোকসভা নির্বাচনে তিনি মেহবুবা মুফতিকে পরাজিত করে অনন্তনাগ লোকসভা কেন্দ্র থেকে লোকসভা সদস্য হিসেবে নির্বাচিত হন। ২০২৪ জম্মু ও কাশ্মীর বিধানসভা নির্বাচনে তিনি পামপুর কেন্দ্র থেকে বিধানসভায় নির্বাচিত হয়েছেন।
আজিজুল হাকিম (অভিনেতা)

আজিজুল হাকিম (জন্ম ১৫ই মে ১৯৫৯) তিনি একজন বাংলাদেশী টেলিভিশন, চলচ্চিত্র এবং মঞ্চ অভিনেতা।
আজিজুল হাকিম কুমিল্লা জেলার মেঘনা উপজেলার লুটেরচর ইউনিয়নের লুটেরচর গ্রামে জন্মেছিলেন। তিনি প্রকৌশলী আঃ হাকিম ও মহিজুন্নেসা এর সন্তান। তিনি ছাত্র জীবন থেকে "আরণ্যক" থিয়েটার গ্রুপে যোগ দেন।
হাকিম ১৯৯৩ সালে চিত্রনাট্যকার জিনাত হাকিমের সাথে বিবাহ বন্ধনে আবদ্ধ হয়।
২০২৪ সালে সংঘটিত কোটা সংস্কার আন্দোলনে ছাত্র-জনতার উপর স্বৈরাচার আওয়ামী লীগ সরকারের দমন-পীড়ন চলাকালে সরকারের পক্ষে অবস্থান নিয়েছিলেন আজিজুল হাকিম। আন্দোলন চলাকালীন সময়ে আজিজুল হাকিম সহ স্বৈরাচার আওয়ামী পন্থী শিল্পীদের একাংশ চিত্রনায়ক ফেরদৌসের নেতৃত্বে হোয়াটসঅ্যাপে 'আলো আসবেই' নামের একটি গ্রুপে আন্দোলনের বিরুদ্ধে সক্রিয় ছিলেন। অসহযোগ আন্দোলন পরবর্তী সময়ে ৩ সেপ্টেম্বর ২০২৪ তারিখে সামাজিক যোগাযোগ মাধ্যমে ঐ হোয়াটসঅ্যাপ গ্রুপ সংশ্লিষ্ট কিছু স্ক্রিনশট ছড়িয়ে পড়ে।
সেবাস্টিয়্যান স্ট্যান

সেবাস্টিয়্যান স্ট্যান (জন্ম আগস্ট ১৩, ১৯৮২) হলেন একজন রোমানিয়ন মার্কিন অভিনেতা। টেলিভিশনে, তিনি "গসিপ গার্ল" থেকে কার্টার বেইজেন, "কিংস" থেকে রাজকুমার জ্যাক বেঞ্জামিন, "ওয়ান্স আপন অ্যা টাইম" থেকে জেফারসন এবং "পলিটিক্যাল এনিম্যালস" থেকে টি.জে. হেমন্ড চরিত্রে অভিনয় করেন।
স্ট্যান মার্ভেল সিনেম্যাটিক ইউনিভার্সে বাকি বার্ন্স / উইন্টার সোলজার হিসেবে তার অভিনয়ের জন্য ব্যাপক স্বীকৃতি লাভ করেন, যা ২০১১ সালের ""-এর সাথে শুরু হয় এবং পরবর্তীতে "" (২০১৪), "অ্যান্ট-ম্যান" (২০১৫), "" (২০১৬), "ব্ল্যাক প্যান্থার" (২০১৮), "" (২০১৮) এবং "" (২০১৯)-এ অব্যাহত থাকে। ২০১৫ সালে, তিনি জোনাথন ডেমির কৌতুকপ্রদ-নাটকীয় চলচ্চিত্র "রিকি এন্ড দ্য ফ্ল্যাস" এবং রিডলি স্কটের কল্পবিজ্ঞান চলচ্চিত্র "দ্য মার্শিয়ান" অভিনয় করেন। দুই বছর পর, তিনি জীবনীসংক্রান্ত চলচ্চিত্র "আই, টনিয়া"-তে জেফ গিলুউলির ভূমিকায় অভিনয় করেন।
প্রমীলা বিসোই

প্রমীলা বিসোই হলেন একজন ভারতীয় রাজনীতিবিদ, যিনি বিজু জনতা দলের রাজনীতির সাথে যুক্ত। সপ্তদশ লোকসভা নির্বাচনে তিনি আসকা লোকসভা কেন্দ্র থেকে লোকসভা সদস্য হিসেবে নির্বাচিত হন।
নির্মলা সীতারামন

নির্মলা সীতারামান (; জন্ম ১৮ আগস্ট ১৯৫৯) ভারতীয় জনতা পার্টির (বিজেপি) একজন ভারতীয় রাজনীতিবিদ, যিনি বর্তমানে অর্থমন্ত্রী এবং কর্পোরেট বিষয়ক মন্ত্রী হিসেবে দায়িত্ব পালন করছেন। তিনি ২০১২ সাল থেকে ভারতীয় সংসদের উচ্চকক্ষের রাজ্যসভার সদস্য। নির্মলা সীতারামান ইন্দিরা গান্ধীর পরে ভারতের দ্বিতীয় মহিলা প্রতিরক্ষা মন্ত্রী এবং দ্বিতীয় মহিলা অর্থমন্ত্রী। তিনি অর্থ মন্ত্রণালয়ের অধীনে অর্থ ও কর্পোরেট বিষয়ক মন্ত্রী হিসেবে এবং স্বাধীন দায়িত্বপ্রাপ্ত বাণিজ্য ও শিল্প মন্ত্রী হিসাবে কাজ করেছেন। এর আগে তিনি বিজেপির জাতীয় মুখপাত্র হিসেবে কাজ করেছেন। 
নির্মলা তামিলনাড়ুর মাদুরাইয়ে সাবিত্রী ও নারায়ণন সীতারামনের ঘরে জন্মগ্রহণ করেন। তার বাবা নারায়ণন তিরুচিরাপল্লী জেলার মুসরির বাসিন্দা এবং তার মায়ের পরিবার তামিলনাড়ুর তিরুভেনকুড়ি, তাঞ্জাবুর ও সালেম জেলার স্থানীয় বাসিন্দা ছিলেন। তার বাবা ভারতীয় রেলওয়ের কর্মচারী ছিলেন এবং তাই তিনি রাজ্যের বিভিন্ন অংশে তার শৈশব কাটিয়েছিলেন। তিনি মাদ্রাজ ও তিরুচিরাপল্লী থেকে তার পড়াশোনা করেছিলেন। তিনি ১৯৮০ সালে তিরুচিরাপল্লীর সীতালক্ষ্মি রামাস্বামী কলেজ থেকে অর্থনীতিতে আর্টস ডিগ্রি অর্জন করেন এবং ১৯৮৪ সালে অর্থনীতিতে মাস্টার্স ডিগ্রি ও এম.এস.ফিল-এর ডিগ্রি লাভ করেন দিল্লির জওহরলাল নেহরু বিশ্ববিদ্যালয় থেকে। তারপর তিনি ইন্দো-ইউরোপের ব্যবসায়ের উপর মনোযোগ দিয়ে অর্থনীতিতে পিএইচডি-এর জন্য ভর্তি হয়। কিন্তু তার স্বামী লন্ডনের স্কুল অব ইকোনোমিক্সে বৃত্তি লাভের পরে তিনি স্বামীর সঙ্গে লন্ডনে চলে যান, ফলে তিনি ডিগ্রী সম্পন্ন করতে ব্যর্থ হন। 
নির্মলা জওহরলাল নেহরু বিশ্ববিদ্যালয়ে অধ্যয়নকালে অন্ধ্রপ্রদেশের নরসাপুরম থেকে আগত তার তেলুগু ব্রাহ্মণ স্বামী পারকলা প্রভাকরের সঙ্গে পরিচিত হয়। নির্মলা বিজেপির দিকে ঝুঁকে পড়েছিলেন, কিন্তু তার স্বামী কংগ্রেসের সমর্থক ছিলেন। তারা ১৯৮৬ সালে বিবাহ করেন। অন্ধ্রপ্রদেশের মুখ্যমন্ত্রী চন্দ্রবাবু নাইডুর যোগাযোগ উপদেষ্টা হিসেবে দায়িত্ব পালন করেন প্রভাকর। 
নির্মলা সীতারামান জওহরলাল নেহরু বিশ্ববিদ্যালয়ে পড়ার সময় ‘ফ্রি থিঙ্কার’ নামে ছাত্র সংগঠন করতেন। সেখান থেকেই রাজনীতিতে হাতে খড়ি। ২০০৮ সালে তিনি বিজেপিতে যোগ দেন এবং দলের মুখপাত্র হিসেবে দায়িত্ব পালন করেন। ২০১৪ সালে তিনি একটি জুনিয়র মন্ত্রী হিসাবে নরেন্দ্র মোদির মন্ত্রিসভায় যোগ দেন এবং জুন ২০১৪ সালে তিনি অন্ধ্র প্রদেশের রাজ্যসভার সদস্য হিসাবে নির্বাচিত হন। 
১১ জুন ২০১৬ সালের রাজ্যসভা নির্বাচনে প্রতিদ্বন্দ্বিতা করার জন্য মে ২০১৬ সালে বিজেপির মনোনীত ১২ জন প্রার্থীর মধ্যে তিনি ছিলেন এক। তিনি কর্ণাটক থেকে তার আসনে সফলভাবে প্রতিদ্বন্দ্বিতা করেন। ২০১৭ সালের ৩ সেপ্টেম্বর ইন্দিরা গান্ধীর দ্বিতীয় নারী হিসেবে তিনি প্রতিরক্ষা মন্ত্রী হিসাবে নিযুক্ত হন। ২০১৯ সালের ৩১ মে, নির্মলা সীতারামানকে অর্থ ও কর্পোরেট বিষয়ক মন্ত্রী হিসেবে নিযুক্ত করা হয়। তিনি ভারতের প্রথম পূর্ণ সময়ের মহিলা অর্থমন্ত্রী। 
নির্মলা সীতারামান লন্ডনের রিজেন্ট স্ট্রিটের একটি ঘর সাজানোর সামগ্রীর দোকান হ্যাবিট্যাট-এ একজন সেলসগার্ল হিসেবে কাজ করেছেন। তিনি যুক্তরাজ্যের কৃষি প্রকৌশলী সমিতির অর্থনীতিবিদের সহকারী হিসাবে কাজ করেছেন। যুক্তরাজ্যে থাকার সময়, তিনি প্রাইস ওয়াটার হাউসের জন্য ঊর্ধ্বতন ব্যবস্থাপক (আর অ্যান্ড ডি) হিসাবে এবং বিবিসি ওয়ার্ল্ড সার্ভিসে সংক্ষিপ্তভাবে কাজ করেছেন। 
তিনি রাষ্ট্রীয় মহিলা আয়োগের (ন্যাশনাল কমিশন ফর ওমেন) সদস্য হিসাবেও দায়িত্ব পালন করেছেন। ২০১৭ সালে, তিনি হায়দ্রাবাদের প্রানভের প্রতিষ্ঠাতা পরিচালক ছিলেন।
জাসবির সিং গিল

জাসবির সিং গিল হলেন একজন ভারতীয় রাজনীতিবিদ, যিনি ভারতীয় জাতীয় কংগ্রেসের রাজনীতির সাথে যুক্ত। সপ্তদশ লোকসভা নির্বাচনে তিনি খাদুর সাহিব লোকসভা কেন্দ্র থেকে লোকসভা সদস্য হিসেবে নির্বাচিত হন।
স্টিকনি (অভিঘাত খাদ)

স্টিকনি হল মঙ্গলের উপগ্রহ ফোবোসের বৃহত্তম অভিঘাত খাদ। এই খাদটির ব্যাস , যার ফলে খাদটি ফোবোসের পৃষ্ঠভাগের একটি বড়ো অংশ জুড়ে অবস্থান করছে।
খাদটির নামকরণ করা হয়েছে ফোবোসের আবিষ্কর্তা আসাফ হলের স্ত্রী ক্লো অ্যাঞ্জেলিন স্টিকনি হলের নামানুসারে। ১৯৭৮ সালে হল লিখেছিলেন যে, তিনি "[তাঁর] স্ত্রীর থেকে উৎসাহ না পেলে তিনি হয়তো [মঙ্গল গ্রহের প্রাকৃতিক উপগ্রহগুলির] অনুসন্ধান করা ছেড়েই দিতেন।" ১৯৭৩ সালে মেরিয়ান ৯ কর্তৃক গৃহীত আলোকচিত্রগুলির ভিত্তিতে কার্ল সেগানের সভাপতিত্বে ইন্টারন্যাশানাল অ্যাস্ট্রোনমিক্যাল ইউনিয়নের (আইএইউ) নামকরণ সমিতি এই অভিঘাত খাদটির নামকরণ করে।
স্টিকনির ভিতর পরবর্তীকালীন একটি সংঘাতের ফলে সৃষ্ট ব্যাসবিশিষ্ট আরেকটি ক্ষুদ্রতর অভিঘাত খাদ রয়েছে। ২০০৬ সালে "গ্যালিভার’স ট্রাভেলস" উপন্যাসের একটি চরিত্রের নামানুসারে এই খাদটির নামকরণ করা হয় লিমটক।
খাঁজ ও অভিঘাত খাদমালা স্টিকনি থেকে বিচ্ছুরিত হয়েছে বলে মনে হয়। এই বৈশিষ্ট্যটি থেকে যে অভিঘাতটির মাধ্যমে উপগ্রহটিকে প্রায় ধ্বংস করে স্টিকনির উৎপত্তি সেটির সম্পর্কে একাধিক তত্ত্বের জন্ম হয়েছে। যদিও "মার্স এক্সপ্রেস" অরবিটার থেকে প্রাপ্ত প্রমাণগুলি নির্দেশ করে যে, সেগুলির সঙ্গে স্টিকনির সম্পর্ক নেই এবং সম্ভবত মঙ্গল গ্রহের সঙ্গে অন্যান্য মহাজাগতিক বস্তুর সংঘাতের ফলে উৎক্ষিপ্ত বস্তুর দ্বারা এটির সৃষ্টি হয়েছে। অধিকতর সাম্প্রতিক মডেলিং কর্তৃক সমর্থিত তত্ত্বটি হল খাঁজগুলি হল জোয়ার-সংক্রান্ত শক্তির ফলে সৃষ্ট বিকৃতি। এই অভিঘাত খাদটির আভ্যন্তরীণ প্রাচীরে রেখাবিশিষ্ট গঠনবিন্যাসটি দর্শনীয়। খাদের ভিতর বস্তু পতনের কারণে যে ভূমিধ্বসগুলি ঘটে, সেগুলিই এই গঠনবিন্যাস সৃষ্টির কারণ। তবুও ২০১৮ সালের নভেম্ভরে জ্যোতির্বিদগণ এই সিদ্ধান্তে উপনীত হয়েছেন যে, ফোবোসের গায়ে অনেকগুলি খাঁজ এই উপগ্রহটির পৃষ্ঠতলের উপর গড়িয়ে চলা একাধিক পাথরের চাঁইয়ের আঘাতে সৃষ্ট। যে গ্রহাণু সংঘাতের ফলে স্টিকনির উৎপত্তি সেই সংঘাত থেকেই এই পাথরগুলি উৎক্ষিপ্ত হয়েছিল।
খুব সম্ভবত স্টিকনি এতটাই বড়ো একটি অভিঘাত খাদ যে, মঙ্গল গ্রহের পৃষ্ঠতল থেকে এটিকে খালি চোখেই দেখা যায়। এটি ফোবোসের মঙ্গল-মুখী দিকটির পশ্চিম প্রান্তের মধ্যভাবে অবস্থিত।
এস. জ্ঞানত্রিব্যোম

এস. জিনানাথিরাভিয়াম হলেন একজন ভারতীয় রাজনীতিবিদ, যিনি দ্রাবিড় মুনেত্র কড়গমের রাজনীতির সাথে যুক্ত। সপ্তদশ লোকসভা নির্বাচনে তিনি তিরুনেলভেলি লোকসভা কেন্দ্রের লোকসভা সদস্য হিসেবে নির্বাচিত হন।
জন বার্লা

জন বার্লা হলেন একজন ভারতীয় রাজনীতিবিদ, যিনি ভারতীয় জনতা পার্টির রাজনীতির সাথে যুক্ত। সপ্তদশ লোকসভা নির্বাচনে তিনি আলিপুরদুয়ার লোকসভা কেন্দ্রের লোকসভা সদস্য হিসেবে নির্বাচিত হন।
দশরথ তিরকে

দশরথ তিরকে হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি পূর্বে সারা ভারত ফরোয়ার্ড ব্লকের রাজনীতির সাথে যুক্ত থাকলেও ২০১৪ সালের ফেব্রুয়ারি মাসে তিনি সর্বভারতীয় তৃণমূল কংগ্রেসে যোগ দেন। ষোড়শ লোকসভা নির্বাচনে তিনি আলিপুরদুয়ার লোকসভা কেন্দ্রের লোকসভা সদস্য হিসেবে নির্বাচিত হয়েছিলেন। এর আগে তিনি টানা তিনবার পশ্চিমবঙ্গ বিধানসভায় কুমারগ্রাম বিধানসভা কেন্দ্রের বিধায়ক হিসেবে নির্বাচিত হয়েছিলেন।
ডন উইলসন

ডোনাল্ড উইলসন (; জন্ম: ৭ আগস্ট, ১৯৩৭ - মৃত্যু: ২১ জুলাই, ২০১২) ইয়র্কশায়ারের সেটলে জন্মগ্রহণকারী প্রথিতযশা ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ক্রিকেট খেলা থেকে অবসর গ্রহণের পর প্রথিতযশা কোচ হিসেবে দায়িত্ব পালন করেছিলেন। ১৯৬৪ থেকে ১৯৭১ সময়কালে সময়কালে ইংল্যান্ডের পক্ষে আন্তর্জাতিক পর্যায়ে ক্রিকেট খেলায় অংশ নিয়েছেন। ঘরোয়া প্রথম-শ্রেণীর ইংরেজ কাউন্টি ক্রিকেটে ইয়র্কশায়ার দলের প্রতিনিধিত্ব করেছেন। দলে তিনি মূলতঃ স্লো লেফট-আর্ম অর্থোডক্স বোলিং করতেন। এছাড়াও, নিচেরসারিতে বামহাতে ব্যাটিং করতেন ডন উইলসন।
১৯৫৭ থেকে ১৯৭৪ সময়কাল পর্যন্ত ডন উইলসনের প্রথম-শ্রেণীর খেলোয়াড়ী জীবন চলমান ছিল। এ পর্যায়ে ইয়র্কশায়ার কাউন্টি ক্রিকেট ক্লাবের পক্ষে কাউন্টি ক্রিকেটে অংশ নিয়েছিলেন তিনি। বামহাতি জনি ওয়ারডলের সুযোগ্য উত্তরসূরী হিসেবে ইয়র্কশায়ারে আত্মপ্রকাশ করেন। কাউন্টি দলের সফলতার স্বর্ণালী শিখরের শেষদিকে খেলেন। দর্শকদের কাছে ব্যাপকভাবে জনপ্রিয়তা অর্জন করেন।
১৯৫৭ সালে ইয়র্কশায়ারের পক্ষে প্রথম-শ্রেণীর ক্রিকেটে অভিষেক ঘটলেও দুই বছর পর বামহাতি স্পিনার জনি ওয়ারডলের পরিবর্তে নিয়মিতভাবে খেলার সুযোগ পান। ১৯৬০ সালে ইয়র্কশায়ারের ক্যাপ পরিধান করেন। এরপর থেকে ইয়র্কশায়ার দলের অবিচ্ছেদ্য অঙ্গ ছিলেন ডন উইলসন। ১৯৫৯ থেকে ১৯৬৮ সময়ের মধ্যে তার দল সাতবার কাউন্টি চ্যাম্পিয়নশীপের শিরোপা জয় করেছিল।
দীর্ঘদেহী উইলসন স্পিন আনয়ণের তুলনায় বাউন্সেই অধিক সফল হয়েছিলেন। পাঁচ মৌসুমে শতাধিক উইকেট পেয়েছেন। এ সময়ে তিনটিতে চ্যাম্পিয়নশীপের শিরোপা জয়কালীন লাভ করেন। এছাড়াও, ১৯৬৬ সালে দুইবার হ্যাট্রিক লাভ করেছিলেন।
সমগ্র খেলোয়াড়ী জীবনে ছয়টিমাত্র টেস্টে অংশগ্রহণের সুযোগ পেয়েছিলেন ডন উইলসন। ১০ জানুয়ারি, ১৯৬৪ তারিখে চেন্নাইয়ে স্বাগতিক ভারতের বিপক্ষে টেস্ট ক্রিকেটে অভিষেক ঘটে তার। ২৫ ফেব্রুয়ারি, ১৯৭১ তারিখে ক্রাইস্টচার্চে স্বাগতিক নিউজিল্যান্ডের বিপক্ষে সর্বশেষ টেস্টে অংশ নেন তিনি। অংশগ্রহণকৃত ছয় টেস্টের পাঁচটিই উপমহাদেশে খেলেছেন তিনি। ষষ্ঠটি দীর্ঘদিনের অ্যাশেজ সফর শেষে নিউজিল্যান্ডের বিপক্ষে খেলার সুযোগ পান।
উইলসনের খেলোয়াড়ী জীবনে ডেরেক আন্ডারউড ইংল্যান্ড দলে বামহাতি স্পিনার হিসেবে খেলেছিলেন। তাসত্ত্বেও, দুইবার ইংরেজ দলের সদস্যরূপে বিদেশ গমন করেছিলেন। ১৯৬৩-৬৪ মৌসুমে ভারত গমন করেন। পাঁচ টেস্ট নিয়ে গড়া সিরিজের সবগুলোতেই তার অংশগ্রহণ ছিল। এরপর ১৯৭০-৭১ মৌসুমে অস্ট্রেলিয়া ও নিউজিল্যান্ড গমন করেন। রে ইলিংওয়ার্থের সফলতম অ্যাশেজ সিরিজে অংশগ্রহণের পর নিউজিল্যান্ডে ডন উইলসন খেলেছিলেন।
এছাড়াও, দক্ষিণ আফ্রিকার সফর বাতিলের পর দুইবার ১৯৭০ সালে ইংল্যান্ডের সদস্যরূপে বহিঃবিশ্ব একাদশের বিপক্ষে খেলেন। ঐ সময়ে খেলাগুলো পূর্ণাঙ্গ টেস্ট খেলার মর্যাদা প্রদান করা হলেও পরবর্তীতে তা বাতিল করা হয়।
১৯৭৪ সালে ইয়র্কশায়ার থেকে প্রথম-শ্রেণীর খেলোয়াড় হিসেবে অবসর গ্রহণ করেন। ব্রাডফোর্ডের লীগ ক্রিকেটে ম্যানিংহাম মিলসের পক্ষে খেলেন। ১৯৭৯ সালে ফিল শার্পকে সাথে নিয়ে প্রিস্টলি কাপে দলকে রানার-আপের পথে নিয়ে যান। জিওফ্রে বয়কটের অধিনায়কত্ব কেড়ে নেন এবং লর্ডসে এমসিসি’র প্রধান কোচ হিসেবে ১৯৯১ সময় পর্যান্ত ছিলেন। এরপর ইয়র্কশায়ারের সাথে আজীবন সম্পর্ক ধরে রাখেন। এছাড়াও, অ্যাম্পলফোর্থ কলেজে কোচের দায়িত্বে ছিলেন।
২১ জুলাই, ২০১২ তারিখে ৭৫ বছর বয়সে ইয়র্কশায়ারের ইয়র্ক হাসপাতালে ডোনাল্ড উইলসনের দেহাবসান ঘটে।
অমর সিং

অমর সিং হলেন একজন ভারতীয় রাজনীতিবিদ, যিনি ভারতীয় জাতীয় কংগ্রেসের রাজনীতির সাথে যুক্ত। সপ্তদশ লোকসভা নির্বাচনে তিনি ফতেহগড় সাহিব লোকসভা কেন্দ্রের লোকসভা সদস্য হিসেবে নির্বাচিত হন।
আইসবার্গ তত্ত্ব

আইসবার্গ তত্ত্ব বা বাতিলের তত্ত্ব হল মার্কিন লেখক আর্নেস্ট হেমিংওয়ের উদ্ভাবিত লেখনীর কৌশল। তরুণ সাংবাদিক হিসেবে হেমিংওয়েকে কোন ঘটনা ঘটার পরপরই সংবাদপত্রে প্রতিবেদন লিখতে হত, যেখানে খুবই অল্প বিষয় বা ব্যাখ্যা থাকত। যখন তিনি ছোটগল্প লেখা শুরু করেন, তিনি তার এই অল্প কথায় বর্ণনা অব্যাহত রাখেন। তিনি অন্য বিষয়গুলোর ব্যাখ্যায় না গিয়ে মূল বিষয়ে মনোযোগ দেন। হেমিংওয়ে বিশ্বাস করতেন যে একটি গল্পের গভীর অর্থ এর ঘটনার দালিলিক প্রমাণে নয়, বরং ইশারা-ইঙ্গিতের মাধ্যমে এর ব্যাখ্যা প্রদানে নিহিত।
মার্ক টোয়েইন, স্টিফেন ক্রেন, থিওডোর ড্রেইজার, সিনক্লেয়ার লুইস ও উইলা ক্যাথারের মত মার্কিন লেখকের মত হেমিংওয়ে ঔপন্যাসিক হওয়ার পূর্বে সাংবাদিক হিসেবে কাজ করতেন। উচ্চ বিদ্যালয় থেকে পড়াশোনা শেষ করার পর তিনি "দ্য কানসাস সিটি স্টার"-এ কাব প্রতিবেদক হিসেবে যোগ দেন, সেখানে তিনি জানতে পারেন যে সত্য প্রায়ই একটি গল্পের ঘটনাবলির অভ্যন্তরে লুকায়িত থাকে। তিনি শহরের রাজনীতিতে, হাসপাতালের জরুরি বিভাগে, পুলিশ স্টেশনে দুর্নীতি সম্পর্কে জানতে পারেন। তার লেখনীতে তিনি পটভূমি বাদ দিয়ে এইসব প্রাসঙ্গিক বিষয়াবলি সম্পর্কে লিখতেন। "টরন্টো স্টার"-এর বিদেশি প্রতিবেদক হিসেবে ১৯২০-এর দশকের শুরুর দিকে প্যারিসে থাকাকালীন তিনি গ্রেকো-তুর্কি যুদ্ধের ডজনের অধিক প্রতিবেদন করেন। তার জীবনীকার জেফ্রি মেয়ার্স বর্ণনা করেন, "তিনি মনোযোগ আকর্ষণের জন্য শুধু তাৎক্ষণিক ঘটনাবলির প্রতিবেদন করতেন।" গ্রেকো-তুর্কি যুদ্ধ থেকে তিনি লেখনীর মূল্যবান অভিজ্ঞতা অর্জন করেন যা তিনি তার কথাসাহিত্যের লেখনীতে রূপান্তর ঘটান। তিনি বিশ্বাস করতেন যে কথাসাহিত্য বাস্তব ঘটনার ভিত্তিতে হতে পারে, কিন্তু যদি একটি অভিজ্ঞতাকে শোধন করা হয় তবে যা থাকে তার ব্যাখ্যা অনুসারে তা হল "যা স্মরণ করা হয়েছে তার থেকেও সত্য।"
গুয়েন্ডোলিন টেটলো মনে করেন হেমিংওয়ের প্রারম্ভিক কথাসাহিত্যগুলোতে, যেমন "ইন্ডিয়ান ক্যাম্প"-এ চরিত্র গঠনের তার মনোযোগ কম ছিল, বরং তিনি সাধাসিধেভাবে চরিত্রগুলোকে একে অপরের পাশে বসিয়েছেন। "ইন্ডিয়ান ক্যাম্প"-এ বর্ণনামূলক খুঁটিনাটি তথ্য, যেমন চিৎকাররত নারী, ধূমপানরত পুরুষ, বা সংক্রামিত আঘাতের মাধ্যমে সত্যনিষ্ঠা প্রকাশ করেছেন।" অন্য কথায়, একটি গল্প এর উপ-তথ্য দিয়ে মূল তথ্য পরিবেশন করতে পারে, উদাহরণস্বরূপ - হেমিংওয়ের "হিলস লাইক হোয়াইট এলিফ্যান্টস" গল্পে 'গর্ভপাত' শব্দটির উল্লেখ নেই, কিন্তু গল্পে পুরুষ চরিত্রটি তার প্রেমিকাকে গর্ভপাত করতে বলছিলেন। "বিগ টু-হার্টেড রিভার" গল্প সম্পর্কে হেমিংওয়ে ব্যাখ্যা করেন, "একটি বালক সম্পর্কে ... যে যুদ্ধ থেকে ফিরছে ... ফলে যুদ্ধ সম্পর্কিত, যুদ্ধের বর্ণনা, যুদ্ধের যে কোন কিছুই, বাদ দেওয়া হয়েছে।" হেমিংওয়ে ইচ্ছাকৃতভাবে "ইন্ডিয়ান ক্যাম্প" ও "বিগ টু-হার্টেড রিভার" গল্পে কিছু বাদ দিয়েছেন, যা তিনি ভালো বলে গণ্য করেন।
বেনসন মনে করেন হেমিংওয়ে যে সকল তথ্য বাদ দেন তা তাকে চরিত্রের সৃষ্টিকারী ও চরিত্রের মধ্যে এক ধরনের বাফার হিসেবে কাজ করেছে। তিনি ব্যাখ্যা দেন যে লেখক যখন নিজের ও চরিত্রের মধ্যে দূরত্ব তৈরি করেন, তখন তিনি আরও বেশি কর্মে প্রয়োগ ঘটাতে পারেন। বেনসন বলেন হেমিংওয়ের কথাসাহিত্যে এই দূরত্ব দরকারী এবং প্রারম্ভিক কথাসাহিত্য যেমন "দ্য সান অলসো রাইজেস"-এ তার সার্থক, কিন্তু তিনি যদি লেখক হিসেবে ইচ্ছাকৃতভাবে এই দূরত্ব তৈরি করেন, তবে কথাসাহিত্যটি ব্যর্থ হবে, যেমনটা হয়েছে তার পরবর্তী কাজগুলোতে, তথা "অ্যাক্রস দ্য রিভার অ্যান্ড ইনটু দ্য ট্রিজ"-এ।
লেস্টার হেমিংওয়ে

লেস্টার ক্লেরেন্স হেমিংওয়ে (; ১ এপ্রিল ১৯১৫ - ১৩ সেপ্টেম্বর ১৯৮২) ছিলেন একজন মার্কিন লেখক ও সাংবাদিক। তিনি কথাসাহিত্যিক আর্নেস্ট হেমিংওয়ের ছোট ভাই। তিনি ছয়টি উপন্যাস রচনা করেছেন। তার প্রথম উপন্যাস হল দ্বিতীয় বিশ্বযুদ্ধকালীন ফ্রান্স ও জার্মানিতে তার অভিজ্ঞতা প্রসূত "দ্য সাউন্ড অব ট্রাম্পেট"।
১৯৬১ সালে তার ভাই আর্নেস্টের জীবনী সংক্রান্ত "মাই ব্রাদার, আর্নেস্ট হেমিংওয়ে" প্রকাশ করেন। বইটি সমাদৃত হয় এবং লেস্টার লেখক হিসেবে ও আর্থিক দিক থেকে সফলতা লাভ করে। এই বই থেকে অর্জিত তহবিল দিয়ে তিনি জামাইকার উপকূলে নিউ আটলান্টিস গড়ে তোলেন, যার উদ্দেশ্য ছিল নৌ গবেষণার সদরদপ্তর প্রতিষ্ঠা করা। ১৯৬৬ সালে উপকূলীয় ঝড়ে নিউ আটলান্টিস ধ্বংস হলে প্রকল্পটি বাতিল হয়ে যায়। কয়েক বছর বহুমূত্র রোগে ভোগার পর তিনি ১৯৮২ সালে মাথায় গুলি করে আত্মহত্যা করেন।
লেস্টার ১৯১৫ সালের ১লা এপ্রিল ইলিনয় অঙ্গরাজ্যের ওক পার্কে জন্মগ্রহণ করেন। তার পিতা ক্লেরেন্স এডমন্ডস হেমিংওয়ে ছিলেন একজন চিকিৎসক এবং মাতা গ্রেস হল হেমিংওয়ে একজন সঙ্গীতজ্ঞ। তিনি তার ছয় ভাইবোনের মধ্যে সর্বকনিষ্ঠ। তার অন্য ভাইবোনেরা হলেন - মার্সেলিন (১৮৯৮), আর্নেস্ট (১৮৯৯), উরসুলা (১৯০২), ম্যাডেলিন (১৯০৪) ও ক্যারল (১৯১১)
লেস্টার দুইবার বিয়ে করেন। প্রথম পক্ষে দুই পুত্রসন্তান - পিটার ও জ্যাক জন্মগ্রহণ করেন। দ্বিতীয় পক্ষে ডরিসের সাথে তার বিয়েতে দুই কন্যাসন্তান - অ্যান ফিউয়ার ও হিলারি হেমিংওয়ে জন্মগ্রহণ করে।
১৯৮২ সালের ১৩ই সেপ্টেম্বর আইডাহোর কেচামে নিজ বাড়িতে তিনি মাথায় গুলি করে আত্মহত্যা করেন। তিনি টাইপ টু বহুমূত্র রোগে আক্রান্ত হন এবং মৃত্যুর কয়েক মাস পূর্বে তার একাধিক অস্ত্রোপচার করতে হয়েছিল। এই হতাশা থেকে তিনি আত্মহত্যা করেছিলেন বলে তার পরিবারের ধারণা।
গোলাপগঞ্জ ইউনিয়ন, গোলাপগঞ্জ

গোলাপগঞ্জ ইউনিয়ন বাংলাদেশের সিলেট জেলার গোলাপগঞ্জ উপজেলার অন্তর্গত একটি ইউনিয়ন।। ১৯১৯ইং সালে বঙ্গিয় পল্লিয় সায়িত্ব শাসন আমলে চৌকিদারী পঞ্চায়েত বিলুপ্ত করে ইউনিয়ন পর্যায়ে ইউনিয়ন বোর্ড গঠন করা হয়। ১৯৬০ইং সনে গোলাপগঞ্জ ইউনিয়ন কাউনন্সিল। ১৯৭৩ইং সনে গোলাপগঞ্জ ইউনিয়ন পরিষদ।
১৯০৬ সালে তদানীন্তন ব্রিটিশ সরকার সুরমা বিধৌত উপকূলবর্তী অঞ্চলের প্রাকৃতিক পরিবেশ বিজরিত এক মনোরম স্থান গোলাপগঞ্জ বাজারের সন্নিকটে থানা কার্যালয় স্থানান্তরিত করেন। ভাষা ও সংস্কৃতিতে গোলাপগঞ্জবাসী অনেকটাই এগিয়ে।
গোলাপগঞ্জ ইউনিয়নের পূর্বে বিয়ানীবাজার উপজেলার আলীনগর ইউনিয়ন, পশ্চিমে গোলাপগঞ্জ পৌরসভা, উত্তরে সুরমা নদী, দক্ষিণে আমুড়া ইউনিয়ন।
২১টি , চৌঘরী, একাডুমা, গীর্দ্দ, মনঞ্জুরাবাদ, রায়গড়, ঘোগা, গোয়াসপুর, উত্তর গোয়াসপুর (খাইয়াটিকর), উত্তর গোয়াসপুর (পাত্তিউরা), উত্তর গোয়াসপুর (রইগড়), পূর্ব চন্দনভাগ, চন্দনভাগ, তহিপুর, ছত্রিশ, ছত্রিশ (কালিদাসপাড়া), ভূটিটিকর, সৎখন্ড, ফাজিলপুর, পূর্ব ফাজিলপুর, শেরপুর, শেরপুর খলাগ্রাম।
প্রাথমিক বিদ্যালয়ের সংখ্যাঃ সরকারী- ০৭টি, বেসরকারী- ০৫ টি,নিম্ন মাধ্যমিক বিদ্যালয়ের সংখ্যা: বেসরকারী- ০২টি। মাধ্যমিক বিদ্যালয়ের সংখ্যা: বেসরকারী- ০১টি। মাদ্রাসার সংখ্যা: কওমী- ০৫টি। ধর্মীয় প্রতিষ্টানের সংখ্যা: "মসজিদ" ৪২টি, "মন্দির"- ০১টি।
১২.০০ বর্গ কি.মি.।
জনসংখ্যা মোটঃ ১৯,৭৮৫ জন, পুরুষ- ১০,০৭৯ জন, মহিলা- ৯,৭০৬। ভোটার সংখ্যাঃ মোট- ৯,০৪৭ জন, পুরুষ- ৪,৩৫১ জন, মহিলা- ৪,৬৯৬। 
জনগোষ্ঠীর আয়ের প্রধান উৎস কৃষি ৩৪.০৫%, অকৃষি শ্রমিক ৬.০৩%, শিল্প ০.৯৪%, ব্যবসা ১৪.৬৪%, পরিবহন ও যোগাযোগ ৪.০১%, চাকরি ৬.১৬%, নির্মাণ ২.৮৮%, ধর্মীয় সেবা ০.৫৮%, রেন্ট অ্যান্ড রেমিটেন্স ১৮.৩৪% এবং অন্যান্য ১২.৩৭%।
মোটঃ ৩৮৯৭.৬৭ একর, কৃষিঃ ২৮৮৪.৯৭ একর, অকৃষিঃ ১০১২.৭০। 
উনিয়ন স্বাস্থ্যকেন্দ্র,স্বাস্থ্য ও পরিবার পরিকল্পনা কেন্দ্র, কমিউনিটি ক্লিনিক, মা ও শিশু কল্যাণ কেন্দ্র, ডায়গনস্টিক সেন্টার, পশু চিকিৎসা কেন্দ্র।
ব্র্যাক, সীমান্তিক প্রভৃতি উল্লেখযোগ্য।
০১) মেজর জেনারেল মোহাম্মদ আজিজুর রহমান (বীর উত্তম), ০২) গোলাম মোহাম্মদ, ০৩) শেখ আব্দুল কাদের, ০৪) আব্দুল বারী, ০৫) হারুন মিয়া, ০৬) আব্দুর রব, ০৭) আলা উদ্দিন, ০৮) মোঃ সেলীম মিয়া (ফলিক), ০৯) নায়েক মাতাব উদ্দিন ইউপিআর, ১০) মোঃ আব্দুর মুহিত চৌধুরী, ১১) মোঃ রফিক উদ্দিন, ১২) নায়েক মোঃ আব্দুল মুহিত ইউপিআর, ১৩) আব্দুর কাদির, ১৪) ময়না মিয়া, ১৫) ফজলুল হক চৌধুরী, ১৬) ছালেক মিয়া, ১৭) আব্দুর রহিম, ১৮) জোবের আহমদ, ১৯) নূরুল ইসলাম, ২০) মনছুর আলী চৌধুরী, ২১) ডাঃ নজরুল আলম চৌধুরী, ২২) কাওছার আহমদ চৌধুরী, ২৩) আব্দুল আজিজ, ২৪) সিরাজ উদ্দিন, ২৫)মোঃ খলিকুর রহমান,
বর্তমান চেয়ারম্যান: আশফাক আহমদ চৌধুরী 
মুজিবুর রহমান (মল্লিক) ২নং ওয়ার্ড, আবুল হাসনাত ৩নং ওয়ার্ড, জালাল উদ্দিন ৪নং ওয়ার্ড, জেবুল আহমদ, ৬নং ওয়ার্ড, আব্দুল মালিক ৭নং ওয়ার্ড, ইসমাইল আলী ৮নং ওয়ার্ড, চুনু মিয়া ৯নং ওয়ার্ড, দিলারা আক্তার ১,২,৩নং ওয়ার্ড, তাহেরা বেগম ৪,৫,৬নং ওয়ার্ড, আম্বিয়া বেগম ৭,৮,৯নং ওয়ার্ড।
খড়িবাড়ী

খড়িবাড়ী ভারতের পূর্বপ্রান্তে অবস্থিত পশ্চিমবঙ্গ রাজ্যের দার্জিলিং জেলার একটি জনগণনা নগর৷ এটি নেপাল সীমান্তের নিকট ও পশ্চিমবঙ্গ-বিহার সীমান্তে অবস্থিত৷ এই অঞ্চলে একটি থানা, একটি পোষ্ট অফিস, একটি ব্লক ডেভলপমেন্ট অফিস, একটি বালিকা উচ্চ বিদ্যালয় এবং দুটি উচ্চ মাধ্যমিক বিদ্যালয় আছে।
খড়িবাড়ী জনগণনা নগরটি দার্জিলিং জেলার খড়িবাড়ী ব্লকের অন্তর্ভুক্ত৷ শহরটি খড়িবাড়ী থানার অন্তর্গত৷
২০১১ খ্রিষ্টাব্দের ভারতের জনগণনা অনুসারে খড়িবাড়ী জনগণনা নগরের জনসংখ্যা ৬৬৬০ জন, যার মধ্যে ৩৩৮৯ জন পুরুষ ও ৩২৭১ জন নারী৷ প্রতি হাজার পুরুষে ৯৬৫ জন নারী৷ ৬ বছর অনুর্দ্ধ ৮১১ জন শিশু, যা সমগ্র জনসংখ্যার ১২.১৮ %৷ ৬ বছরোর্দ্ধ জনসংখ্যার ৭৯.১৬% অর্থাৎ ৪৬৩০ জন সাক্ষর৷ পুরুষ সাক্ষরতার হার ৮৪.৮২% এবং নারী সাক্ষরতার হাহ ৭৩.৩৭%৷
শহরটি ৩২৭ নং জাতীয় সড়ক এবং ১২ নং রাজ্য সড়কের নিকট অবস্থিত৷ বাগডোগরা বিমানবন্দরটি শহরটির নিকটেই অবস্থিত৷ উত্তরবঙ্গের অন্যতম গুরুত্বপূর্ণ শহর শিলিগুড়ির পার্শ্ববর্তী হওয়ার জন্য এই শহরটি থেকে জেলাটির বিভিন্ন শহরসহ কোচবিহার, জলপাইগুড়ি ও কিশানগঞ্জ শহর সড়কপথে যুক্ত৷ এছাড়া কিছু দূরে পানিটাঙ্কিতে রানীগঞ্জ ইমিগ্রেসন চেকপোস্ট এর মাধ্যমে নেপালের সাথে সড়কপথে যোগাযোগ সম্ভব৷ নিকটবর্তী রেলস্টেশনটি হলো অধিকারী রেলওয়ে স্টেশন৷
মিহির গোস্বামী

মিহির গোস্বামী পশ্চিমবঙ্গ রাজ্যের একজন ভারতীয় রাজনীতিবিদ । তিনি কোচবিহার দক্ষিণ কেন্দ্র থেকে ১৯৯৬ থেকে ২০০১ এবং ২০১৬-২০২১ পর্যন্ত পশ্চিমবঙ্গ বিধানসভার সদস্য ছিলেন । তিনি উত্তরবঙ্গ রাষ্ট্রীয় পরিবহণ সংস্থার চেয়ারম্যান ছিলেন । ২০২০ সাল পর্যন্ত তৃণমূল কংগ্রেস দলের সদস্য থাকার পর ভারতীয় জনতা পার্টিতে যোগ দেন । বর্তমানে তিনি নাটাবাড়ির প্রতিনিধিত্ব করছেন।
তিনি অবিভক্ত কংগ্রেসে জেলা যুব কংগ্রেসের সভাপতি ছিলেন (যখন মমতা বন্দ্যোপাধ্যায় রাজ্য যুব কংগ্রেস সভাপতি)। তিনি ভারতীয় জাতীয় কংগ্রেস প্রার্থী হিসাবে ১৯৯৬ সালে কোচবিহার উত্তর (বিধানসভা কেন্দ্র) আসনে জয়ী হন । পরে, তিনি ১৯৯৮ সালে সর্বভারতীয় তৃণমূল কংগ্রেসে যোগদান করেন । ২০১৬ (কোচবিহার দক্ষিণ) পশ্চিমবঙ্গ বিধানসভা নির্বাচনে তিনি আবার একই আসনে জয়লাভ করেন।
তিনি টিএমসি থেকে পদত্যাগ করেন এবং ২৭ নভেম্বর ২০২০-এ ভারতীয় জনতা পার্টিতে যোগ দেন, ৩১ অক্টোবর তার অফিস থেকে পদত্যাগ করেন। তিনি বিজেপি প্রার্থী হিসেবে ২০২১ সালের পশ্চিমবঙ্গ বিধানসভা নির্বাচনে নাটাবাড়ি আসন থেকে নির্বাচিত হন ।
কলিন পিঞ্চ

কলিন জন পিঞ্চ (; জন্ম: ২৩ জুন, ১৯২১ - মৃত্যু: ১৭ নভেম্বর, ২০০৬) নিউ সাউথ ওয়েলসের ব্রাউন্সভিল এলাকায় জন্মগ্রহণকারী প্রথিতযশা প্রথম-শ্রেণীর অস্ট্রেলীয় ক্রিকেটার ছিলেন। ১৯৪৯-৫০ মৌসুম থেকে ১৯৫৯-৬০ মৌসুম পর্যন্ত নিউ সাউথ ওয়েলস ও সাউথ অস্ট্রেলিয়া দলের প্রতিনিধিত্ব করেছিলেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, স্লো লেফট-আর্ম অর্থোডক্স বোলিংয়ে পারদর্শী ছিলেন কলিন পিঞ্চ।
শুরুতে ১৯৪৯-৫০ মৌসুমে প্রথম-শ্রেণীর ক্রিকেটে নিউ সাউথ ওয়েলসের পক্ষে খেলেন। এরপর ১৯৫০-৫১ থেকে ১৯৫৯-৬০ মৌসুম পর্যন্ত সাউথ অস্ট্রেলিয়ার পক্ষে খেলেন। তন্মধ্যে, ১৯৫৬-৫৭ মৌসুমে সর্বোচ্চ রান সংগ্রাহক ছিলেন কলিন পিঞ্চ। সমগ্র খেলোয়াড়ী জীবনে ১১৩ ইনিংসে ৩৯.৬৭ গড়ে ৪২০৬ রান তুলেন। ব্যক্তিগত সর্বোচ্চ রান তুলেন অপরাজিত ১৪৬। ১২টি শতরানের পাশাপাশি ২৬ ক্যাচ তালুবন্দী করেছিলেন তিনি। এছাড়াও, বল হাতে নিয়ে আট উইকেট পেয়েছেন। ব্যক্তিগত সেরা বোলিং পরিসংখ্যান গড়েন ২/১।
১৭ নভেম্বর, ২০০৬ তারিখে ৮৫ বছর বয়সে দক্ষিণ অস্ট্রেলিয়ার অ্যাডিলেডে কলিন পিঞ্চের দেহাবসান ঘটে।
২০১৯–২০ দক্ষিণ আফ্রিকা ক্রিকেট দলের ভারত সফর

দক্ষিণ আফ্রিকা ক্রিকেট দল তিনটি টেস্ট ক্রিকেট এবং তিনটি টুয়েন্টি২০ আন্তর্জাতিক খেলার জন্য ভারত সফর করে, যা সেপ্টেম্বর থেকে অক্টোবর ২০১৯-এ অনুষ্ঠিত হয়। টেস্ট সিরিজটি হবে নতুন শুরু হওয়া ২০১৯-২১ আইসিসি বিশ্ব টেস্ট চ্যাম্পিয়নশীপ প্রতিযোগিতার অংশ। দক্ষিণ আফ্রিকাও মার্চ ২০২০ তিনটি একদিনের আন্তর্জাতিক ক্রিকেট খেলার জন্য ভারতে ফেরার সূচী নির্ধারিত করে রেখেছে।
২০১৯–২০ শ্রীলঙ্কা ক্রিকেট দলের অস্ট্রেলিয়া সফর

শ্রীলঙ্কা ক্রিকেট দল তিনটি টুয়েন্টি২০ আন্তর্জাতিক খেলার জন্য অস্ট্রেলিয়া সফর করে, যা অক্টোবর থেকে নভেম্বর ২০১৯-এ অনুষ্ঠিত হয়। ক্রিকেট অস্ট্রেলিয়া ২০১৯ সালের মে মাসেই সফরের সময়সূচী প্রকাশ করে নিশ্চিত করে। অস্ট্রেলিয়া ১ম দুটি ম্যাচে জয় লাভ করলে, এক ম্যাচ বাকী থাকতেই সিরিজ জিতে নেয়।
ইয়ালামলাম

মিকাত ইয়ালামলাম () পাঁচটি মিকাতের মধ্যে অন্যতম একটি যা নবী মুহাম্মদ হজ্বের উদ্দেশ্যে মক্কা প্রবেশ করতে ইহরাম বাঁধার জন্যে নির্দিষ্ট করে দিয়েছেন। এটি মক্কা দক্ষিণে অবস্থিত সমস্ত অঞ্চল থেকে আসা সমস্ত হজ্বযাত্রীদের জন্য নির্ধারিত মীকাত।
মিকাত ইয়ালামলাম বর্তমানে সৌদি আরবের মক্কা প্রদেশের একটি মসজিদ। এটি মক্কার দক্ষিণ পশ্চিমে এবং আল লিথে উত্তরে অবস্থিত।
মিকাত ইয়ালামলাম ঐতিহাসিকভাবে ওয়াদি ইয়ালামলামের প্রাণকেন্দ্র। বর্তমান অবস্থান সৌদি সরকারের তৈরি রেড সাগর উপকূলীয় রাস্তার (ন্যাশনাল রোড নং ৫) এর কাছাকাছি, যা সায়া ( নামে পরিচিত।
ইনফিনিটি পাথর

ইনফিনিটি পাথর বা ইনফিনিটি জেমসগুলি (শুরুতে সোল জেমস এবং পরবর্তীতে ইনফিনিটি স্টোন্স হিসেবে উল্লেখ করা হয়) হলো মার্ভেল কমিক্সে আবির্ভূত ছয়টি রত্নপাথর। এই ছয়টি পাথরগুলি হলো মাইন্ড (মন), পাওয়ার (শক্তি), রিয়ালিটি (বাস্তবতা), সোল (আত্মা), স্পেস (স্থান) এবং টাইম (সময়) পাথর।
মার্ভেল সিনেম্যাটিক ইউনিভার্সের প্রথম তিনটি পর্যায়ে এই পাথরগুলি গুরুত্বপূর্ণ ভূমিকা পালন করে, যেখানে এইগুলিকে ইনফিনিটি স্টোন্স হিসেবে উল্লেখ করা হয়। পরিচালক জেমস গান গার্ডিয়্যান্স অফ দ্য গ্যালাক্সি চলচ্চিত্রে স্টোন্সগুলির পূর্বকাহিনি তৈরি করেন, যেখানে দ্য কালেক্টর ব্যাখ্যা করেন কীভাবে মহাবিস্ফোরণের পূর্বে বিদ্যমান থাকা ছয়টি অনন্য শক্তির অবশিষ্টাংশ ছিল এইগুলি। এই শক্তিগুলিকে মহাবিশ্বের শুরুর পরবর্তীতে মহাজাগতিক সত্ত্বাদের দ্বারা বস্তুতে রূপান্তরিত করা হয় এবং মহাবিশ্বের চারিদিকে ভাগ করে দেওয়া হয়।
মালা রায়

মালা রায় হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। সপ্তদশ লোকসভা নির্বাচনে তিনি কলকাতা দক্ষিণ লোকসভা কেন্দ্রের লোকসভা সদস্য হিসেবে নির্বাচিত হন।
রুমিন ফারহানা

রুমিন ফারহানা হলেন বাংলাদেশের একজন রাজনীতিবিদ, আইনজীবী। তিনি সংরক্ষিত নারী আসন-৫০ থেকে নির্বাচিত একাদশ জাতীয় সংসদের সদস্য ছিলেন। তিনি ২০১৯ সালের ২৮ মে জাতীয় সংসদের ৫০টি সংরক্ষিত নারী আসনের মধ্যে ৫০ নং আসনে নির্বাচিত হয়েছিলেন। তিনি ২০২২ সালের ১১ ডিসেম্বর তার পদ থেকে পদত্যাগ করেন। তিনি বাংলাদেশ জাতীয়তাবাদী দলের সহ-আন্তর্জাতিক বিষয়ক সম্পাদক হিসেবে নিযুক্ত হন ।
রুমিন ব্রাহ্মণবাড়িয়া জেলার বিজয়নগর উপজেলার ইসলামপুরে মুসলিম পরিবারে জন্মগ্রহণ করেন। তার পিতা অলি আহাদ বাংলাদেশী রাজনীতিবিদ ও স্বাধীনতা পুরস্কার বিজয়ী ভাষা সৈনিক। তার দাদা আবদুল ওহাব ডিস্ট্রিক্ট রেজিস্ট্রার ছিলেন। রুমিন হলিক্রস উচ্চ বালিকা বিদ্যালয় থেকে মাধ্যমিক এবং ভিকারুননিসা নূন স্কুল ও কলেজ থেকে উচ্চ মাধ্যমিক সম্পন্ন করার পর লন্ডন বিশ্ববিদ্যালয় এর অধীনে আইনে স্নাতক সম্পন্ন করেন এবং যুক্তরাজ্যের লিংকনস্‌ ইন থেকে ব্যারিস্টার অ্যাট ল' ডিগ্রি অর্জন করেন।
রুমিন পরিবার থেকেই রাজনৈতিক দীক্ষা পান। তার পিতা অলি আহাদ ভাষা আন্দোলনে ১৪৪ ধারা ভঙ্গের নায়ক। তিনি ১৯৭১ সালে মুক্তিযুদ্ধের অন্যতম সংগঠক। এ কারণে উনি স্বাধীনতা পুরস্কার পান। অলি আহাদ তার জীবনের দীর্ঘ ১৯ বছর কারাগারে কাটিয়েছেন। রাজনীতি করেছেন হোসেন শহীদ সোহরাওয়ার্দি, শেরে বাংলা এ কে ফজলুল হক, মওলানা ভাসানী ও শেখ মুজিবুর রহমানের সাথে। তিনি আওয়ামী লীগের প্রতিষ্ঠাতা সাংগঠনিক সম্পাদক ছিলেন। রুমিন রাজনৈতিক ব্যক্তিত্ব বাবার হাত ধরেই রাজনীতিতে আসেন।
রুমিন বিএনপির কেন্দ্রীয় কমিটির সহ-আন্তর্জাতিক বিষয়ক সম্পাদক। পেশাজীবনে তিনি বাংলাদেশ সুপ্রিম কোর্টের হাইকোর্ট বিভাগের একজন অ্যাডভোকেট। ২৮ মে ২০১৯ তারিখে বাংলাদেশ জাতীয়তবাদী দল বিএনপি থেকে মনোনয়ন পেয়ে সংরক্ষিত নারী আসন-৫০ নং আসন থেকে বিনা প্রতিদ্বন্দ্বিতায় প্রথম বারের মতো সংসদ সদস্য নির্বাচিত হন। একাদশ জাতীয় সংসদ নির্বাচনে বিএনপির একমাত্র নারী সদস্য হিসেবে জাতীয় সংসদে প্রতিনিধিত্ব করেন। ১০ ডিসেম্বর ২০২২ ঢাকার গোলাপবাগে আয়োজিত বিএনপির গণ-সমাবেশে তিনি সংসদ সদস্য থেকে পদত্যাগের ঘোষণা দেন।
ব্যারিস্টার রুমিন ফারহানা ঢাকা আইনজীবী সমিতির একজন সদস্য। তিনি আইন ও রাজনীতির পাশাপাশি বাংলাদেশী লেখক ও সাংবাদিক হিসেবে পরিচিত। তিনি বাংলাদেশ সুপ্রিম কোর্টের হাইকোর্ট বিভাগের নিবন্ধিত আইনজীবী। এছাড়া তিনি বাংলাদেশ থেকে প্রকাশিত দৈনিক ইত্তেহাদ পত্রিকার প্রকাশক ও সম্পাদক।
রবীন্দ্রনাথ ঘোষ

রবীন্দ্র নাথ ঘোষ হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি ২০১১ সাল থেকে পশ্চিমবঙ্গ বিধানসভায় নাটাবাড়ি বিধানসভা কেন্দ্রের বিধায়ক হিসেবে দায়িত্ব পালন করছেন। তিনি ২০১৬ সাল থেকে পশ্চিমবঙ্গ রাজ্য সরকারের উত্তরবঙ্গ উন্নয়ন মন্ত্রী হিসেবে দায়িত্ব পালন করছেন।
ডাবগ্রাম

ডাবগ্রাম ভারতের পূর্বপ্রান্তে অবস্থিত পশ্চিমবঙ্গ রাজ্যের জলপাইগুড়ি জেলার একটি জনগণনা নগর৷ এটি শিলিগুড়ি পৌরসংস্থা সংলগ্ন ও বৃহত্তর শিলিগুড়ি নগরের অংশ৷
ডাবগ্রাম জনগণনা নগরটি জলপাইগুড়ি জেলার রাজগঞ্জ ব্লকের অন্তর্ভুক্ত৷ এটি সাহু নদীর তীরে অবস্থিত৷ শহরটি শিলিগুড়ি পুলিশ কমিশনারেটের ভক্তিনগর থানার অন্তর্গত৷
২০১১ খ্রিস্টাব্দের ভারতের জনগণনা অনুসারে ডাবগ্রাম জনগণনা নগরের জনসংখ্যা ১১৯০৪০ জন, যার মধ্যে ৬১০৭৮ জন পুরুষ ও ৫৭৯৬২ জন নারী৷ প্রতি হাজার পুরুষে ৯৪৯ জন নারী৷ ৬ বছর অনুর্দ্ধ ১৫০৯৩ জন শিশু, যা সমগ্র জনসংখ্যার ১২.৬৮ %৷ ৬ বছরোর্দ্ধ জনসংখ্যার ৭৩.২০% অর্থাৎ ৭৬০৯২ জন সাক্ষর৷ শহরটির ৭০৫৫৭৯ জন বৃহত্তর শিলিগুড়ির অংশ৷
শহরটি ২৭ নং জাতীয় সড়ক, ১০ নং জাতীয় সড়ক, ১২এ নং রাজ্য সড়কের নিকটে অবস্থিত৷ বাগডোগরা বিমানবন্দরটি শহরটির নিকটেই অবস্থিত৷ উত্তরবঙ্গের অন্যতম গুরুত্বপূর্ণ শহর শিলিগুড়ির পার্শ্ববর্তী হওয়ার জন্য এই শহরটি থেকে জেলাটির বিভিন্ন শহরসহ কোচবিহার, জলপাইগুড়ি ও কিশানগঞ্জ শহর সড়কপথে যুক্ত৷ নিকটবর্তী রেলস্টেশনটি হলো নিউ জলপাইগুড়ি জংশন রেলওয়ে স্টেশন৷
বিন্নাগুড়ি, রাজগঞ্জ

বিন্নাগুড়ি ভারতের পূর্বপ্রান্তে অবস্থিত পশ্চিমবঙ্গ রাজ্যের জলপাইগুড়ি জেলার একটি জনগণনা নগর এবং বৃহত্তর শিলিগুড়ি নগরের অংশ৷
বিন্নাগুড়ি জনগণনা নগরটি জলপাইগুড়ি জেলার রাজগঞ্জ ব্লকের অন্তর্ভুক্ত৷ এটি ফুলেশ্বরী নদীর তীরে অবস্থিত৷ শহরটি শিলিগুড়ি পুলিশ কমিশনারেটের ভক্তিনগর থানার অন্তর্গত৷
২০১১ খ্রিষ্টাব্দের ভারতের জনগণনা অনুসারে বিন্নাগুড়ি জনগণনা নগরের জনসংখ্যা ৫৮৮৪০ জন, যার মধ্যে ৩০২৫৮ জন পুরুষ ও ২৮৫৮২ জন নারী৷ প্রতি হাজার পুরুষে ৯৪৫ জন নারী৷ ৬ বছর অনুর্দ্ধ ৮১৭২ জন শিশু, যা সমগ্র জনসংখ্যার ১৩.৮৯ %৷ ৬ বছরোর্দ্ধ জনসংখ্যার ৬৭.৩৬% অর্থাৎ ৩৪১৩০ জন সাক্ষর৷ পুরুষ সাক্ষরতার হার ৭৪.৩৪% এবং নারী সাক্ষরতার হার ৫৯.৯৪%, যা রাজ্যের গড়ের থেকে কম৷
শহরটি ২৭ নং জাতীয় সড়কের নিকটে অবস্থিত৷ বাগডোগরা বিমানবন্দরটি শহরটির নিকটেই অবস্থিত৷ উত্তরবঙ্গের অন্যতম গুরুত্বপূর্ণ শহর শিলিগুড়ির পার্শ্ববর্তী হওয়ার জন্য এই শহরটি থেকে জেলাটির বিভিন্ন শহরসহ কোচবিহার, জলপাইগুড়ি ও কিশানগঞ্জ শহর সড়ক ও রেলপথে যুক্ত৷ নিকটবর্তী রেলস্টেশনদুটি হলো নিউ জলপাইগুড়ি জংশন রেলওয়ে স্টেশন এবং আমবাড়ি ফালাকাটা রেলওয়ে স্টেশন৷
জন ডস প্যাসস

জন রোডেরিগো ডস প্যাসস (; ১৪ জানুয়ারি ১৮৯৬ - ২৮ সেপ্টেম্বর ১৯৭০) ছিলেন একজন মার্কিন ঔপন্যাসিক, যিনি তার "ইউ.এস.এ." ত্রয়ীর জন্য সর্বাধিক প্রসিদ্ধ।
ইলিনয় অঙ্গরাজ্যের শিকাগো শহরে জন্মগ্রহণকারী ডস প্যাসস ১৯১৬ সালে হার্ভার্ড কলেজ থেকে স্নাতক সম্পন্ন করেন। তিনি যুবক বয়সে অনেক ভ্রমণ করতেন, বিশেষ করে ইউরোপ ও মধ্যপ্রাচ্যে, সেখানে তিনি সাহিত্য, শিল্পকলা ও স্থাপত্যকলা সম্পর্কে জ্ঞান অর্জন করেন। প্রথম বিশ্বযুদ্ধ চলাকালীন তিনি অ্যাম্বুলেন্স চালক হিসেবে মার্কিন স্বেচ্ছাসেবক দলে যোগ দিয়ে প্যারিস ও ইতালি যান এবং পরে মার্কিন যুক্তরাষ্ট্রের আর্মি মেডিক্যাল কর্পোরালে যোগ দেন।
১৯২০ সালে তার প্রথম উপন্যাস "ওয়ান ম্যান্‌স ইনিশিয়েশন: ১৯১৭" প্রকাশিত হয় এবং ১৯২৫ সালে তার উপন্যাস "ম্যানহাটন ট্রান্সফার" বাণিজ্যিকভাবে সফল হয়। তার "ইউ.এস.এ." ত্রয়ীর উপন্যাসসমূহ - "দ্য ফোর্টি-সেকেন্ড প্যারালাল" (১৯৩০), "নাইনটিন নাইনটিন" (১৯৩২) ও "দ্য বিগ মানি" (১৯৩৬) মডার্ন লাইব্রেরির ১৯৯৮ সালের র‍্যাঙ্কিঙে বিংশ শতাব্দীর ১০০ সেরা ইংরেজি ভাষার উপন্যাস তালিকায় ২৩তম স্থান অধিকার করে। নিরীক্ষামূলক অসরলরৈখিক ধারায় রচিত এই ত্রয়ী উপন্যাসে বিংশ শতাব্দীর শুরুর দিকের মার্কিন সংস্কৃতিকে চিত্রায়িত করতে জীবনী ও সংবাদ প্রতিবেদনের উপাদানের সংমিশ্রণ দেখা যায়।
নিধি আগারওয়াল

নিধি আগারওয়াল (জন্ম ১৭ আগস্ট ১৯৯৩) হলেন একজন ভারতীয় চলচ্চিত্র অভিনেত্রী, মডেল ও নৃত্যশিল্পী। ২০১৭ সালে "মুন্না মাইকেল" চলচ্চিত্রে অভিনয়ের মাধ্যমে তিনি চলচ্চিত্রাঙ্গনে পা রাখেন। ২০১৪ সালে মিস ডিভা প্রতিযোগিতায় অংশগ্রহণ করেছিলেন তিনি।
নিধি আগারওয়াল হায়দ্রাবাদের এক হিন্দিভাষী মারোয়াড়ি পরিবারে জন্মগ্রহণ করেন। তিনি বেড়ে উঠেছেন বেঙ্গালুরুতে। তিনি হিন্দির পাশাপাশি তেলুগু, তামিল ও কন্নড় ভাষায় কথা বলতে পারেন। তিনি বিদ্যাশিল্প একাডেমি ও বিদ্যানিকেতন বিদ্যালয়ে পড়াশোনা করার পর বেঙ্গালুরুর ক্রাইস্ট বিশ্ববিদ্যালয় থেকে স্নাতক ডিগ্রি লাভ করেন। তিনি ব্যালে, কত্থক ও বেলি ড্যান্সের ওপরে প্রশিক্ষণ লাভ করেছেন।
২০১৬ সালে সাব্বির খান পরিচালিত "মুন্না মাইকেল" চলচ্চিত্রে টাইগার শ্রফের বিপরীতে অভিনয়ের জন্য চুক্তিবদ্ধ হন। চলচ্চিত্রটি অভিনয়ের সময় তিনি চলচ্চিত্রটি নির্মাণ শেষ হবার পূর্বে চলচ্চিত্রটির কোনো শিল্পী কিংবা কলাকুশলীর সঙ্গে ব্যক্তিগত সম্পর্কে (প্রেম কিংবা বিয়ে) জড়াতে পারবেন না, এই শর্তে চুক্তিবদ্ধ হন।
দুর্গেশগড়ের গুপ্তধন

দুর্গেশগড়ের গুপ্তধন হল ২০১৯ সালের ২৪ মে মুক্তিপ্রাপ্ত একটি বাংলা অ্যাকশন, অ্যাডভেঞ্চার ও রহস্যধর্মী চলচ্চিত্র। শুভেন্দু দাশমুন্সি রচিত কাহিনি অবলম্বনে এই ছবিটি পরিচালনা করেন ধ্রুব বন্দ্যোপাধ্যায় এবং শ্রীকান্ত মোহতা ও মহেন্দ্র সোনি শ্রী ভেঙ্কটেশ ফিল্মসের ব্যানারে ছবিটি প্রযোজনা করেন। ২৪ মে মুক্তি পাওয়ার পর টানা ১০০ দিনের বেশি প্রদর্শিত হয় ছবিটি এবং এই ১০০ দিনে ছবিটি পশ্চিমবঙ্গে মোট ৬,০০০ টি শো'তে এবং পশ্চিমবঙ্গের বাইরে জাতীয় স্তরে ২৯৪ টি শো'তে প্রদর্শিত হয়।
ইতিহাসের অধ্যাপক সুবর্ণ সেন ওরফে সোনা দা, আবির ও ঝিনুকের সাথে সোনার দা'র এক ছাত্রের দুর্গেশগরে অবস্থিত পৈতৃক প্রাসাদ দেখার সিদ্ধান্ত নেন। এই ছাত্রের ঠাকুরদা ছিলেন এককালের জমিদার এবং বাংলার খ্যাতনামা শিল্পী। পরিবারে একটি রূপকথার প্রচলন রয়েছে যে তারা একবারে একটি বিশাল অর্থ-সম্পদ পেয়েছিল, তবে এর সমস্ত চিহ্ন এবং পথচিহ্নগুলি হারিয়ে গেছে। আবির ও ঝিনুকের সাথে সোনা দা দুর্গেশগরের সেই মঞ্চে দুর্গাপূজার উৎসবে অংশ গ্রহণ করে এবং হারিয়ে যাওয়া সূত্র ধরেই বাংলার সর্বশ্রেষ্ঠ ধন খুঁজতে নিয়জিত হয়।
ছবির আবহ সঙ্গীত এবং গানগুলিতে বিক্রম ঘোষ সুর দিয়েছেন এবং গানগুলি শুভেন্দু দাস মুন্সী দ্বারা রচিত।
চলচ্চিত্রটি ২০১৯ সালের ২৪ এপ্রিল ভারতের প্রেক্ষাগৃহে মুক্তি পায়।
আগের ছবি গুপ্তোধনর সন্ধানে-এর পরে দুর্গেশগোরার গুপ্তোধনও বক্স অফিসে হিট হয়। চলচ্চিত্রটি বেশিরভাগ সমালোচকদের কাছ থেকে ইতিবাচক পর্যালোচনা পেয়েছিল। টাইমস অফ ইন্ডিয়ার উপম বুজারবারুহ এই ছবিকে ৫ এর মধ্যে ৩.৫ রেটিং প্রদান করেন। আনন্দবাজার পত্রিকার অন্তরা মজুমদার ১০ এর মধ্যে ৬.৫ রেটিং প্রদান করেন। ফার্স্টপোস্ট-এর সম্পাদক ভাস্কর চট্টোপাধ্যায় চলচ্চিত্রটিকে ৫ এর মধ্যে ৩ রেট প্রদান করে বলেন "দুর্গেশগোরের গুপ্তোধনও তাঁর আগের ছবিটির মতোই ত্রয়ীর দু: সাহসিক কাহিনী দেখায়, ছবিটি এখন অবধি তরুণ ও বৃদ্ধ উভয় দর্শকের কল্পনা জাগিয়ে তুলেছে। ইতিহাস ও শ্রাবণের ঝলমলে মেরিনেডের স্বাদযুক্ত এবং ধাঁধা, সমাধান এবং গোপনীয় সংকেতগুলি যথেষ্ট পরিমাণে সজ্জিত, এটি সাম্প্রতিক সময়ে অন্যতম বুদ্ধিমান বাংলা চলচ্চিত্র। ধাঁধাটি জাল বা জোর পূর্বক প্রদান করা হয়েছে বলে মনে হয় না, সংকেতটি ডিকোড করা আসলেই বেশ উত্তেজনাপূর্ণ এবং কাহিনীর সামগ্রিক উজ্জ্বল প্রকৃতি এটি নিশ্চিত করে যে সমালোচকদের সবচেয়ে কঠোরতম ও খুব ভাল সময় কাটায় ছবিতে"।
"দুর্গেশগড়ের গুপ্তধন"-এর প্রযোজনা সংস্থা এসভিএফ জানায় ছবিটি মুক্তির প্রথম তিন দিনে এর ব্যবসার পরিমাণ ছিল ₹১.২৫ কোটি টাকা। প্রথম সপ্তাহে দুর্গেশগড়ের গুপ্তধন ব্যবসা করেছিল ₹২.২৫ কোটি টাকা। মুক্তির পর টানা ১০ দিনে ছবিটির বক্স অফিস কালেকশন ₹৩.২০ কোটি টাকা। ছবিটি পশ্চিমবঙ্গের পাশাপাশি ভারতের অন্য রাজ্যে বেশকিছু হলে সাফল্যের সঙ্গে প্রদর্শিত হয়। ২০১৯ সালে যে সমস্ত বাংলা ছবি পশ্চিমবঙ্গে ও জাতীয়স্তরে মুক্তি পেয়েছে, তাদের মধ্যে এই ছবিটিই সর্বোচ্চ আয়কারি চলচ্চিত্র। "দুর্গেশগড়ের গুপ্তধন" ছবিটিকে 'ব্লকবাস্টার' হিসাবে উল্লেখ করে ফিল্ম সমালোচকেরা। ছবিটি পশ্চিমবঙ্গে প্রায় ₹৫.৭০ কোটি টাকা আয় করে এবং পশ্চিমবঙ্গের বাইরে মুম্বাই, বেঙ্গালুরু ও দিল্লী জাতীয় রাজধানী অঞ্চল থেকে মোট ₹৩০ লাখ টাকা আয় করে। ছবিটি সর্বমোট ₹৬ কোটি টাকা আয় করে।
পশ্চিমবঙ্গে ৩৫টি এবং জাতীয় স্তরে চারটি সিনেমা হলে হাউজফুলেরও রেকর্ড করে এই ছবি।
ওয়ার (২০১৯-এর চলচ্চিত্র)

ওয়ার হলো ২০১৯ সালের একটি হিন্দি ভাষার চলচ্চিত্র, যেটি পরিচালনা করেছেন সিদ্ধার্থ আনন্দ, প্রযোজনা করেছেন আদিত্য চোপড়া এবং চলচ্চিত্রটি নির্মিত হয়েছে যশ রাজ ফিল্মসের ব্যানারে। চলচ্চিত্রটির মুখ্য চিত্রগ্রহণ শুরু হয় ২০১৮ সালের সেপ্টেম্বর মাসে। চলচ্চিত্রটি ২০১৯ সালের ২ অক্টোবর মুক্তি পায়।
২০১৭ সালে যশ চোপড়ার জন্মবার্ষিকীতে যশ রাজ ফিল্মস হৃতিক রোশন ও টাইগার শ্রফকে নিয়ে নতুন চলচ্চিত্র নির্মাণের ঘোষণা দেয়। এরপর বাণী কাপুর চলচ্চিত্রটির সাথে যুক্ত হন। চলচ্চিত্রটির মুখ্য চিত্রগ্রহণ ২০১৮ সালের সেপ্টেম্বর মাসে শুরু হয়।
ছবিটির সঙ্গীত পরিচালনা করেছেন বিশাল-শেখর, এবং গানের কথা লিখেছেন কুমার। সমস্ত থিম সঞ্চিত বলহারা এবং অঙ্কিত বলহারা দ্বারা রচিত।
চলচ্চিত্রটি ২০১৯ সালের অক্টোবর মাসের ২ তারিখে গান্ধী জয়ন্তী উপলক্ষে মুক্তি পায়। এর আগে যশরাজ ফিল্মস ১৫ জুলাই ২০১৯ তারিখে ছবিটির অফিসিয়াল ৪কে টিজার প্রকাশ করে। এটি প্রকাশের পর থেকে তা ৫৪ মিলিয়ন বার দেখা হয়। যশ রাজ ফিল্মস ২৭ আগস্ট ২০১৯ তারিখে ছবিটির অফিশিয়াল ট্রেইলার প্রকাশ করে।
মনিরুল ইসলাম (ভারতীয় রাজনীতিবিদ)

মনিরুল ইসলাম হলেন একজন ভারতীয় রাজনীতিবিদ। তিনি ভারতীয় জনতা পার্টির রাজনীতির সাথে যুক্ত। ২০১১ থেকে ২০২১ সাল পর্যন্ত তিনি পশ্চিমবঙ্গ বিধানসভায় লাভপুর বিধানসভা কেন্দ্রের বিধায়ক হিসেবে দায়িত্ব পালন করেছেন।
শেখ পারভেজ রহমান

শেখ পারভেজ রহমান হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১১ সাল থেকে ২০১৬ সাল পর্যন্ত তিনি পশ্চিমবঙ্গ বিধানসভায় পুরশুড়া বিধানসভা কেন্দ্রের বিধায়ক হিসেবে দায়িত্ব পালন করেছেন।
এম. নুরুজ্জামান

এম. নুরুজ্জামান হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১৬ সাল থেকে ২০২১ সাল পর্যন্ত তিনি পশ্চিমবঙ্গ বিধানসভায় পুরশুড়া বিধানসভা কেন্দ্রের বিধায়ক হিসেবে দায়িত্ব পালন করেছেন। এছাড়াও ২০১১ সাল থেকে ২০১৬ সাল পর্যন্ত তিনি দেগঙ্গা বিধানসভা কেন্দ্রের বিধায়ক হিসেবে দায়িত্ব পালন করেছেন।
রফিকুর রহমান

রফিকুর রহমান হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১১ সাল থেকে তিনি পশ্চিমবঙ্গ বিধানসভায় আমডাঙা বিধানসভা কেন্দ্রের বিধায়ক হিসেবে দায়িত্ব পালন করছেন।
নাসিরুদ্দিন আহমেদ

নাসিরুদ্দিন আহমেদ (১৯৫৪ – ২ ফেব্রুয়ারি ২০২৫) ছিলেন পশ্চিমবঙ্গের একজন ভারতীয় রাজনীতিবিদ। তিনি নদীয়া জেলার কালীগঞ্জ বিধানসভা কেন্দ্র থেকে দুইবার পশ্চিমবঙ্গ বিধানসভার সদস্য ছিলেন। তিনি ২০২১ সালের পশ্চিমবঙ্গ বিধানসভা নির্বাচনে সর্বভারতীয় তৃণমূল কংগ্রেস দলের প্রার্থী হিসেবে জয়লাভ করেন।
আহমেদ পশ্চিমবঙ্গের নদীয়া জেলার কালীগঞ্জের বাসিন্দা ছিলেন। তিনি ছিলেন মরহুম শরিফউদ্দিন আহমেদের ছেলে। তিনি ১৯৭৪ সালে কলকাতা বিশ্ববিদ্যালয় থেকে স্নাতকোত্তর ডিগ্রি অর্জন করেন এবং ১৯৭৬ সালে হাজরা আইন কলেজ থেকে এলএলবি ডিগ্রি অর্জন করেন। ২০১১ সালে নির্বাচিত হওয়ার আগে তিনি একজন আইনজীবী ছিলেন।
২০২১ সালের পশ্চিমবঙ্গ বিধানসভা নির্বাচনে আহমেদ কালীগঞ্জ বিধানসভা কেন্দ্র থেকে সর্বভারতীয় তৃণমূল কংগ্রেসের প্রতিনিধিত্ব করে জয়ী হন। তিনি ১১১,৬৯৬ ভোট পেয়ে তার নিকটতম প্রতিদ্বন্দ্বী ভারতীয় জনতা পার্টির অভিজিৎ ঘোষকে ৪৬,৯৮৭ ভোটের ব্যবধানে পরাজিত করেন। তিনি প্রথমে ২০১১ সালে পশ্চিমবঙ্গ বিধানসভা নির্বাচনে তৃণমূল কংগ্রেসের টিকিটে কালীগঞ্জ থেকে জয়ী হয়ে বিধায়ক হয়েছিলেন। তিনি ২০১৬ সালের পরবর্তী নির্বাচনে ভারতীয় জাতীয় কংগ্রেসের হাসানুজ্জামান শেখের কাছে ১২২৭ ভোটের ব্যবধানে হেরে যান। কিন্তু ২০২১ সালে তিনি তৃণমূল কংগ্রেসের হয়ে আসনটি পুনরুদ্ধার করেন।
আহমেদ ২০২৫ সালের ২রা ফেব্রুয়ারী কলকাতার পলাসী হাসপাতালে হৃদরোগে আক্রান্ত হয়ে মারা যান।
রুকবানুর রহমান

রুকবানুর রহমান হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১১ সাল থেকে তিনি পশ্চিমবঙ্গ বিধানসভায় চাপড়া বিধানসভা কেন্দ্রের বিধায়ক হিসেবে দায়িত্ব পালন করছেন।
সুশীল বিশ্বাস

সুশীল বিশ্বাস একজন ভারতীয় রাজনীতিবিদ ও শিক্ষক ছিলেন যিনি সর্বভারতীয় তৃণমূল কংগ্রেসের রাজনীতির সাথে যুক্ত ছিলেন। তিনি পশ্চিমবঙ্গ বিধানসভায় চারবার কৃষ্ণগঞ্জ বিধানসভা কেন্দ্রের বিধায়ক হিসেবে নির্বাচিত হয়েছিলেন।
সুশীল বিশ্বাস প্রাথমিক বিদ্যালয়ে শিক্ষকতা করতেন। তিনি ১৯৯১ সালে সিপিএমের প্রার্থী হিসেবে কৃষ্ণগঞ্জ থেকে পশ্চিমবঙ্গ বিধানসভার বিধায়ক হিসেবে নির্বাচিত হয়েছিলেন। এছাড়া, তিনি ১৯৯৬ ও ২০০১ সালে সিপিএমের প্রার্থী হিসেবে কৃষ্ণগঞ্জ বিধানসভা কেন্দ্রের বিধায়ক হিসেবে নির্বাচিত হয়েছিলেন। পরবর্তীতে, তিনি তৃণমূল কংগ্রেসে যোগদান করেন। ২০১১ সালে তিনি তৃণমূল কংগ্রেসের প্রার্থী হিসেবে কৃষ্ণগঞ্জ বিধানসভা কেন্দ্রের বিধায়ক হিসেবে নির্বাচিত হয়েছিলেন।
সুশীল বিশ্বাস ২০১৪ সালের ২১ অক্টোবর প্রয়াত হন।
তাপস রায়

তাপস রায় হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত ছিলেন। তিনি পশ্চিমবঙ্গ বিধানসভার একজন বিধায়ক।
বর্তমানে তিনি ভারতীয় জনতা পার্টির সদস্য।
তাপস রায় ২০০১ সালে বড়বাজার বিধানসভা কেন্দ্রের বিধায়ক হিসেবে নির্বাচিত হয়েছিলেন। এরপর, ২০১১ ও ২০১৬ সালে তিনি বরানগর বিধানসভা কেন্দ্রের বিধায়ক হিসেবে নির্বাচিত হন।
মাহমুদা বেগম

মাহমুদা বেগম হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১১ সাল থেকে ২০১৬ সাল পর্যন্ত তিনি পশ্চিমবঙ্গ বিধানসভায় কুমারগঞ্জ বিধানসভা কেন্দ্রের বিধায়ক হিসেবে দায়িত্ব পালন করেছেন।
সৌরভ চক্রবর্তী (রাজনীতিবিদ)

সৌরভ চক্রবর্তী হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১৬ সাল থেকে ২০২১ সাল পর্যন্ত তিনি পশ্চিমবঙ্গ বিধানসভায় আলিপুরদুয়ার বিধানসভা কেন্দ্রের বিধায়ক হিসেবে দায়িত্ব পালন করেছেন।
খগেশ্বর রায়

খগেশ্বর রায় তৃণমূল কংগ্রেস এর একজন ভারতীয় রাজনীতিবিদ। ২০২১ সালের মে মাসে তিনি রাজগঞ্জ থেকে পশ্চিমবঙ্গ বিধানসভার সদস্য নির্বাচিত হন। তিনি জলপাইগুড়ি জেলা সর্বভারতীয় তৃণমূল কংগ্রেসের চেয়ারম্যানও।
রায়ের বাড়ি রাজগঞ্জ জলপাইগুড়ি জেলার। তাঁর পিতার নাম রামকমল রায়। তিনি বেলাকোবা হাই স্কুল থেকে ১৯৭২ সালে পশ্চিমবঙ্গ মাধ্যমিক শিক্ষা বোর্ড থেকে উচ্চ মাধ্যমিক পাস করেন। তিনি রাজগঞ্জ বিধানসভা কেন্দ্র থেকে ২০২১ সালের পশ্চিমবঙ্গ বিধানসভা নির্বাচনে প্রতিদ্বন্দ্বিতা করেন এবং ২ মে ২০২১ সালে আসনটিতে জয়লাভ করেন।
রুদ্রনাথ ভট্টাচার্য

রুদ্রনাথ ভট্টাচার্য হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১১ সাল থেকে ২০১৬ সাল পর্যন্ত তিনি পশ্চিমবঙ্গ বিধানসভায় শিলিগুড়ি বিধানসভা কেন্দ্রের বিধায়ক হিসেবে দায়িত্ব পালন করেছেন।
অনিল অধিকারী

অনিল অধিকারী একজন ভারতীয় রাজনীতিবিদ ছিলেন যিনি সর্বভারতীয় তৃণমূল কংগ্রেসের রাজনীতির সাথে যুক্ত ছিলেন। তিনি পশ্চিমবঙ্গ বিধানসভার একজন বিধায়ক ছিলেন।
অনিল অধিকারী ২০১১ সালে প্রথমবারের মত ফালাকাটা বিধানসভা কেন্দ্রের বিধায়ক হিসেবে নির্বাচিত হয়েছিলেন। এরপর, ২০১৬ সালে তিনি দ্বিতীয়বারের মত ফালাকাটা বিধানসভা কেন্দ্রের বিধায়ক হিসেবে নির্বাচিত হয়েছিলেন।
অনিল অধিকারী ২০১৯ সালের ৩১ অক্টোবর প্রয়াত হন।
আবির রঞ্জন বিশ্বাস

আবির বিশ্বাস হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১১ সাল থেকে ২০১৬ সাল পর্যন্ত তিনি পশ্চিমবঙ্গ বিধানসভায় রানাঘাট দক্ষিণ বিধানসভা কেন্দ্রের বিধায়ক হিসেবে দায়িত্ব পালন করছেন।
রমেন্দ্রনাথ বিশ্বাস

রমেন্দ্রনাথ বিশ্বাস হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১১ সাল থেকে তিনি পশ্চিমবঙ্গ বিধানসভায় কল্যাণী বিধানসভা কেন্দ্রের বিধায়ক হিসেবে দায়িত্ব পালন করছেন।
শঙ্কর চক্রবর্তী

শঙ্কর চক্রবর্তী হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১১ সাল থেকে ২০১৬ সাল পর্যন্ত তিনি পশ্চিমবঙ্গ বিধানসভায় বালুরঘাট বিধানসভা কেন্দ্রের বিধায়ক হিসেবে দায়িত্ব পালন করেছেন।
সত্যেন্দ্রনাথ রায়

সত্যেন্দ্রনাথ রায় হলেন ভারতীয় জনতা পার্টির একজন ভারতীয় রাজনীতিবিদ। ২০২১ সালের মে মাসে, তিনি গঙ্গারামপুর (নির্বাচনী এলাকা) থেকে পশ্চিমবঙ্গ বিধানসভার সদস্য হিসাবে নির্বাচিত হন। তিনি ২০২১ সালের পশ্চিমবঙ্গ বিধানসভা নির্বাচনে অল ইন্ডিয়া তৃণমূল কংগ্রেসের গৌতম দাসকে ৪,৫৯২ ভোটে পরাজিত করেছিলেন। পূর্বে, তিনি সর্বভারতীয় তৃণমূল কংগ্রেসের সদস্য ছিলেন এবং ২০১১ সালের পশ্চিমবঙ্গ বিধানসভা নির্বাচনে একই আসনে জয়লাভ করেছিলেন।
২০১৯ ক্রিকেট বিশ্বকাপ উদ্বোধনী অনুষ্ঠান

২০১৯ ক্রিকেট বিশ্বকাপ উদ্বোধনী অনুষ্ঠানটি কেন্দ্রীয় লন্ডনের ওয়েস্টমিন্‌স্টার শহরের বিখ্যাত রোড দ্য মলে অনুষ্ঠিত হয়। আইসিসি জানায় যে, এবারের উদ্বোধনী অনুষ্ঠানটি "‘ক্রিকেট বিশ্বকাপের সর্বকালের সেরা উপভোগ্য শুরু হবে’"। অনুষ্ঠানে প্রায় ৪০০০ ভক্তের জন্য সরাসরি খেলা, সংগীত ও বিনোদন ছিল। লরিন ও রুডিমেন্টাল বিশ্বকাপের মূল অফিসিয়াল সংগীত "ষ্ট্যান্ড বাই" পারফরম্যান্স এর মধ্য দিয়ে অনুষ্ঠানের সমাপ্তি ঘটে।
১৭ মে ২০১৯ আইসিসি "স্ট্যান্ড বাই শিরোনামে বিশ্বকাপের অফিসিয়াল মূল গানটি অবমুক্ত করে। গানটি উপস্থাপন করে কানাডীয় উঠতি শিল্পী লরিন এবং যুক্তরাজ্য ভিত্তিক সংগীত ব্যান্ড দল রুডিমেন্টাল।
অনুষ্ঠানটি ক্রিকেটের কিংবদন্তিদের সহ বিশ্বব্যাপী বিভিন্ন সম্মানিত ব্যক্তি, সেলিব্রেটি ও পপ তারকাদের নিয়ে লন্ডনের বিশ্ববিখ্যাত সড়ক দ্য মলে উদ্বোধন করা হয়।
অনুষ্ঠানটির সার্বিক উপস্থাপনায় ছিল সাবেক ইংরেজ ক্রিকেটার অ্যান্ড্রু ফ্লিনটফ, ভারতীয় অভিনেত্রী ও উপস্থাপিকা শিবানী ডান্ডেকার এবং উপস্থাক পেডি ম্যাকগিনিস।
সর্বপ্রথম মঞ্চে সকল অংশগ্রহণকারী জাতীয় দলের অধিনায়কদেরকে পরিচয় করিয়ে দেয়া হয়। বিভিন্ন কিংবদন্তি ক্রিকেটার ও অন্যান্য সাবেক ক্রিকেটার এবং বিভিন্ন কুশলীদের সমন্বয়ে অংশগ্রহণকারী দশটি দেশের প্রতিনিধিত্ব করে রাস্তায় বিশ্বকাপের মতো করে একে অপরকে চ্যালেঞ্জ করে খেলায় মেতে উঠে।
আফগানিস্তানের মিরওয়াইজ আশরাফ এবং গীতিকার আরিয়ানা সাঈদ, শ্রীলঙ্কার মাহেলা জয়াবর্ধনে ও ক্রীড়াবিদ দামায়ান্তি ধর্শা, ওয়েস্টইন্ডিজের ভিভ রিচার্ডস জ্যামাইকান দৌড়বিদ যোহান ব্লেইক, বাংলাদেশের আব্দুর রাজ্জাক ও অভিনেত্রী জয়া আহসান, পাকিস্তানের আজহার আলী ও ২০১৪ নোবেল বিজয়ী মালালা ইউসুফজাই, অষ্ট্রেলিয়ার ব্রেট লি ও সাবেক টেনিস খেলোয়াড় প্যাট ক্যাশ, নিউজিল্যান্ডের জেমস ফ্রাঙ্কলিন এবং সাবেক রাগবী খেলোয়াড় সীন ফিট্‌জপ্যাট্রিক, দক্ষিণ আফ্রিকার জ্যাক ক্যালিস ও সাবেক ফুটবলার স্টিভেন পীনার, ভারতের অনিল কুম্বলে এবং অভিনেতা-পরিচালক ফারহান আখতার এবং ইংল্যান্ডের কেভিন পিটারসন ও টেলিভিশন ব্যক্তিত্ব ক্রিস হিউগেস হলেন সেই সকল ব্যক্তিত্ব যারা উক্ত দশ-দলের সেলিব্রেটি রাস্তার বিশ্বকাপে নিজ নিজ দেশকে উপস্থাপন করেন। 
ঘণ্টা ব্যাপী চলতে থাকা অনুষ্ঠানটি সমাপ্ত হয় লরিন ও রুডিমেন্টাল সরাসরি "Stand by" মূল গানটি পরিবেশনের মাধ্যমে, সেই সাথে বিশ্বকাপের ট্রফিটি বাকিংহাম প্রসাদে আনার সময় এক অবিস্মরণীয় মুহূর্ত তৈরী হয়।
৬০ সেকেন্ডের উক্ত সেলিব্রেটি রাস্তার বিশ্বকাপে সাবেক ক্রিকেটার অনিল কুম্বলে ও বলিউড অভিনেতা-পরিচালক ফারহান আখতার ভারতের হয়ে ১৯ রান সংগ্রহ করে, যা ছিল সকল জাতির মধ্যে সবচেয়ে কম। অপর দিকে নোবেল পুরস্কার বিজয়ী মালালা ইউসুফজাই ও আজহার আলী মিলে তুলে ৩৮ রান, যা কিনা ভারতের দ্বিগুন।
খেলার পর শিবানী ডান্ডেকার তাকে তার দলের পারফরম্যান্স সম্বন্ধে জিজ্ঞাসা করলে উত্তরে বলেন, "আমরা সপ্তম, সে হিসাবে ঠিক আছে, কিন্তু এখানে আমরা ভারতের মত সর্ব শেষ স্থানে নয়। এতে অনেকেই টুইটারে "ভারতের প্রতি ঘৃণামূলক" হিসাবে উল্লেখ করেন।
কল্লোল খাঁ

কল্লোল খাঁ হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০০১ সাল থেকে তিনি পশ্চিমবঙ্গ বিধানসভায় নাকাশিপাড়া বিধানসভা কেন্দ্রের বিধায়ক হিসেবে দায়িত্ব পালন করেছেন।
জিন্নাত আলী

জিন্নাত আলী (জন্ম:১৯৯৬ - মৃত্যু: ২৮ এপ্রিল ২০২০ ) একজন বাংলাদেশী নাগরিক, যিনি বর্তমানে বাংলাদেশের সবচেয়ে লম্বা মানুষ এবং যুক্তরাষ্ট্রের রবার্ট ওয়ালডো ও তুরষ্কের সুলতান কোশেন এর পরে বিশ্বের তৃতীয় লম্বা ব্যক্তি। 
তিনি ১৯৯৬ সালে কক্সবাজারের রামু উপজেলার গর্জনিয়া ইউনিয়নের বড়বিল গ্রামে জন্মগ্রহণ করেন। তিনি পিতা-মাতার দ্বিতীয় সন্তান। পরিবারের সূত্রে জানা যায়, ১১ বছর আগে হঠাৎ করে জিন্নাত আলীর শরীর অস্বাভাবিকভাবে লম্বা হতে শুরু করে, যা চলতে থাকে এবং তার উচ্চতা বৃদ্ধি হতেই থাকে।
বিএসএমএমইউ’র মেডিসিন বিভাগের প্রধান অধ্যাপক মো. আবদুল্লাহ বলেন, "জিন্নাতের মস্তিষ্কে টিউমার রয়েছে বলে মনে হচ্ছে। এছাড়া হরমোন সমস্যার কারণে ওর উচ্চতা বৃদ্ধি পাচ্ছে।"
মঙ্গলবার (২৮ এপ্রিল) জিন্নাত আলী চট্টগ্রাম মেডিকেল কলেজ (চমেক) হাসপাতালের নিউরোসার্জারি বিভাগে চিকিৎসাধীন অবস্থায় মারা গেছেন।
নিক ফিউরি

কর্ণেল নিকোলাস জোসেফ ফিউরি হলো মার্ভেল কমিক্স দ্বারা প্রকাশিত মার্কিন কমিক বইয়ে আবির্ভূত কাল্পনিক চরিত্র। চরিত্রটি লেখক/শিল্পী জ্যাক কার্বি ও লেখক স্ট্যান লি দ্বারা নির্মিত। ফিউরি প্রথমবারের জন্য একটি দ্বিতীয় বিশ্বযুদ্ধে চলাকালীন যুদ্ধ কমিক্স "সার্জেন্ট. ফিউরি এন্ড হিস হাউলিং কোমান্ডোস" #১ (মে ১৯৬৩)-এ, যেখানে চরিত্রটিকে চুরূট-চর্বণ করা একটি ইউ.এস. আর্মির নির্বাচিত অংশের একজন দলপতি হিসেবে দেখানো হয়। চরিত্রটি কয়েক দশকের জন্য লোকদের মাঝে জনপ্রিয়তা বজায় রাখে এবং ২০১১ সালে, ফিউরিকে আইজিএন-এর শীর্ষ ১০০টি কমিক বই বীর/নায়কদের মধ্যে ৩৩ম এবং তাদের "শীর্ষ ৫০জন অ্যাভেঞ্জার্স" তালিকার মধ্যে ৩২ম স্থান প্রদান করা হয়। চরিত্রটিকে কখনো কখনো একজন অ-নায়কোচিত নায়ক হিসেবেও ধারণা করা হয়।
সূর্য তুমি সাথী

সূর্য তুমি সাথী বাংলাদেশের প্রখ্যাত চিন্তাবিদ ও লেখক আহমদ ছফা রচিত প্রথম উপন্যাস। উপন্যাসটি ১৯৬৪-৬৫ সালের দিকে রচিত এবং ১৯৬৭ সালে প্রকাশিত হয়। "সূর্য তুমি সাথী" উপন্যাসটিকে সাম্প্রদায়িক সম্প্রীতির হৃদয়গ্রাহী উপাখ্যান বলা হয়েছে।
চট্টগ্রামের একটি গ্রামের প্রেক্ষাপটে গড়ে ওঠা এ উপন্যাসে সাম্প্রদায়িকতা ও শোষণের বিরুদ্ধে বিদ্রোহী চেতনা প্রকাশিত হয়েছে। উপন্যাসটিতে ধর্মীয় সংস্কারচ্ছন্ন একটি সমাজকে তুলে ধরা হয়েছে, তবে সেই সমাজের বিরুদ্ধে প্রতিবাদও উচ্চারিত হয়েছে। গল্পের কেন্দ্রে ছিল হাসিম, যার পিতা হরিমোহন ধর্মান্তরিত মুসলমান। সব দিক দিয়েই তাই বঞ্চনার শিকার ছিল সে। কিন্তু মানবিক সম্পর্কর জোরে হাসিমের স্ত্রী সুফিয়ার মৃত্যুর পর এগিয়ে আসে পোদ্দার গিন্নী অর্থাৎ হাসিমের দাদী। হাসিমের শিশুকে গ্রহণ করতে পোদ্দার গিন্নীর জন্য ধর্ম কোন বাঁধা হয়ে দাঁড়ায় না, কারণ এই সন্তানের মধ্যে তিনি নিজের ত্যাগ করা সন্তানকে দেখতে পান।
একুশ বছর বয়সে রচিত এ উপন্যাসকে ছফা নিজেই নিজের লেখা সেরা উপন্যাস বলে মনে করতেন। উপন্যাসটি সম্পর্কে অধ্যাপক আবুল ফজল বলেন, “এতো অল্প বয়সে এতোটা শৈল্পিক পরিপক্কতা আমার কল্পনারও অতীত।” আকাশবাণীর নারায়ণ গঙ্গোপাধ্যায় বলেন, “সূর্য তুমি সাথী এই উপন্যাসটিতে সমাজের বাস্তব ছবি আশ্চর্য গতিশীলতায় বাঁধা পড়েছে।”